ועדת המדע והטכנולוגיה, כנסת 20, פרוטוקול מספר 127, 2017-07-10 11:00

אורי מקלב: שלום רב, אני מתכבד לפתוח ישיבה מיוחדת של ועדת המדע והטכנולוגיה בהשתתפות שר המדע והטכנולוגיה, חבר הכנסת אופיר אקוניס, שידווח לנו על פעילות המשרד.

אורי מקלב: רק לצורך הפרוטוקול – היום יום שני, ט"ז תמוז התשע"ז, 10.7.2017.

אורי מקלב: נכון ששר המדע והטכנולוגיה, גם ודאי חבר הכנסת, על המשרד, וכל האורחים וכל המוזמנים, נכון שהשר הוא לא תייר אצלנו בוועדה; הוא משתתף קבוע, וזה גם לא דיווח ראשוני של שר המדע והטכנולוגיה בענייני משרדו, אבל אם למישהו יש חשש שלשר המדע לא יהיה מה לחדש מדיווח לדיווח – באופן מקרי הדיווח של השר הוא כמעט צמוד לביקורו של ראש ממשלת הודו, וכמובן, אנחנו שם נחשפנו למקצת גם מהיעדים, גם מה שיש לנו להציע, מה שיש לישראל להציע למדינה כמו הודו, שזה כשלעצמו הוא פלא.

אורי מקלב: אני לא יודע אם מספיק חודד, אבל אני לא מספיק מתפעל מהפלא הזה של מיליארד ו-300,000 אזרחים, מגיע ראש ממשלה, מפנה מיומו לבקר ולשהות ולהשקיע ומאוד לכבד, מתוך רצון עז מאוד, שנשמע ונשתף פעולה עם מדינה של 8 מיליון, זה כ-0.6% - אנחנו פחות מאחוז מסך כל תושבי הודו, כשמחוזות, אני מניח, של-8 מיליון איש בהודו לא חולמים בכלל שראש ממשלת הודו – וכנראה, לנו יש מה להציע, ואנחנו שמחים ומברכים על שיתוף הפעולה.

אורי מקלב: אבל הודו היא לא המדינה היחידה; אנחנו יודעים מה קורה עם סין, מה קורה עם מדינות אחרות.

אורי מקלב: אתה תמסור את הדיווח, אבל אנחנו גם כוועדת המדע והטכנולוגיה נחשפים לקשרים ולהערכה הגדולה ולרצון לשתף פעולה עם מדינות אחרות באירופה.

אורי מקלב: יש ביקושים רבים לוועדה עצמה להיפגש עם משלחות רשמיות של פרלמנטים באירופה.

אורי מקלב: האחרונים שהיו פה – אחרי שהיו פה אנגליה וגרמניה ועוד, רק לפני שבוע או שבועיים היו פה משלחת מוועדת החינוך והמדע של ממשלת אוקראינה עם פעילות רבה ועם רצון ללמוד מאתנו בשיתוף פעולה.

אורי מקלב: הרבה-הרבה רצון ללמוד, ואיך אתם עושים את זה, ומה בדיוק הקסם שלכם, ומה אתם עושים שאתם מגיעים להישגים האלה.

אורי מקלב: אם כך יש לנו חובה כפולה ומכופלת – גם לשמור על מה שאנחנו עושים, ואנחנו יודעים שאם לא גדלים ולא משקיעים ולא מפתחים ולא פועלים, במהירות יכולים להיות מאחורי הדברים.

אורי מקלב: זה לא דבר שנעשה לבד; זה דבר שצריך הרבה להשקיע.

אורי מקלב: גם אם יש לנו הון אנושי מאוד-מאוד מוכשר, עם יכולות מאוד גבוהות, עדיין יש הרבה פעילות.

אורי מקלב: אני חושב שאנחנו צריכים לראות מה נעשה, והיכן אנחנו צריכים לפתח ולדחוף ולהרחיב את הפעילות.

אורי מקלב: כפי שאמרת, אם אני זוכר נכון, בישיבה האחרונה או אחת לפני האחרונה, שהפעילות שלך במשרד מבוססת על שתי רגליים: רגל אחת היא הקשרים הבין-לאומיים שלנו, שאתה רוצה לפתח אותם, ואתה עושה זאת בכישרון ובצורה רחבה ונרחבת, ולזה אנחנו נחשפים.

אופיר אקוניס: למה מפתיעה?

אורי מקלב: לא שאתה עושה את זה, אבל שיתוף הפעולה הזה הוא לא דבר מובן מאליו.

אורי מקלב: עם עוצמה כזאת, וזה גם מחולל יחסי חוץ אתנו, שאני לא יודע אם ללא זה – הרי יש לזה עוד השלכות מעבר לנושא של הטכנולוגיה ושיתוף הפעולה, לפעילות הזאת.

אורי מקלב: יחד עם זאת, למשרד יש עוד הרבה תפקידים חשובים, שנוגעים בלב החינוך המדעי, לפיתוח ולמחקר היישומי שאנחנו מאוד מודאגים ממנו, שדורש הרבה השקעות.

אורי מקלב: אנחנו מדברים על החינוך הטכנולוגי, שאנחנו מאוד מודאגים ורוצים שיתפתח.

אורי מקלב: יש לנו משימה מאוד חשובה של צמצום פערים בסגנון של פרויקט להב"ה או פרויקטים אחרים.

אורי מקלב: עכשיו אנחנו נמצאים בתחילתו של חופשת הקיץ.

אורי מקלב: אנחנו יודעים שיש הרבה השקעה למשרד בנושא קיץ, פיתוח קיטנות מדעיות, ולחשוף בפני ציבור ובפני הנוער את הפן היפה של המדע, מחשבה לעתיד, והנושא השוטף של סל המדע של רשויות מקומיות, האם הוא בתוך הפעילות הזאת.

אורי מקלב: אנחנו יודעים כמה שהרשויות דורשות את זה ומביעות בפנינו את חשיבות הנושא.

אורי מקלב: עוד שני נושאים שנבקש ממך, אדוני השר: נושא הלוויינים.

אורי מקלב: זה נושא שהיה מאוד מפותח אצלנו, והגענו להישגים מאוד גבוהים, והיום אנחנו לא נמצאים בקדמה, אבל גם אם אנחנו לא נמצאים בקדמה, והפסדנו את זה אולי למדינות אחרות, אולי כולל גם בהודו או אחרים שהיום טובים, וגם שני דברים שלא היינו ברי מזל – גם עמוס 5 הפסיק לשדר וגם עמוס 6 – לא באשמתנו, אבל קרה מה שקרה.

אורי מקלב: אנחנו נצטרך לעשות מאמץ גדול כדי להדביק את הפערים, כדי לא להישאר מאחורנית.

אורי מקלב: אתה הקמת ועדת החלל בראשות המנכ"ל, וקיבלנו דיווח בעניין הזה, אבל כפי שנאמר גם בדיווח, שאתה צופה שביוני השנה כבר נוכל לבשר על תקציב, על פעילות – עוד לא שמענו אם יש מה לבשר.

אורי מקלב: אני לא יודע.

אורי מקלב: אני מקווה שיש, אבל לא פורסם שיש מה לפרסם בעניין הזה.

אורי מקלב: העניין הזה מדאיג אותנו.

אורי מקלב: אנחנו יכולים לאבד יכולות גבוהות מאוד שיש לנו ואנשים מוכשרים מאוד.

אורי מקלב: אנחנו יכולים להישאר בעניין הזה הרבה מאחורנית ולאבד את השטח הזה מהמיוחדות שיש לנו בנושא הזה – נבקש התייחסות.

אורי מקלב: עוד נושא אחד שחשוב לא פחות משאר הנושאים – מחר יתקיים כאן בכנסת ציון יום השפה הערבית במסגרת יום מיוחד בכנסת.

אורי מקלב: זו יוזמה של חברי כנסת.

אורי מקלב: אתה ודאי תרחיב בעניין הזה, ומכיוון שאתה היום האורח שלנו, ואנחנו מקדימים את יום השפה העברית – מחר 17 בתמוז – אז חששנו מהעניין הזה ואמרנו שנקדים את זה להיום, שתתייחס גם לעניין הזה.

אורי מקלב: נתנו לזה גם כותרת: פעילות משרד המדע בחברה הערבית.

אורי מקלב: אתה הסכמת כשאתה נמצא פה היום, להתייחס ולשלב את הדברים האלה.

אורי מקלב: אנחנו שמחים ומודים לך על כך.

אורי מקלב: אם כך, הבמה לרשותך – תודה, אדוני השר.

אופיר אקוניס: תודה רבה, אדוני היושב-ראש.

אופיר אקוניס: אני מאוד מודה לך קודם כל על ההזמנה, על הקשר הטוב, ההדוק ביני, בין לשכתי, בין משרד המדע לבין ועדת המדע והטכנולוגיה של הכנסת.

אופיר אקוניס: אמרתי יותר מפעם אחת שאני רואה בחיוב רב את הקשר הטוב שיש בינינו על אף שמבחינה דמוקרטית, אתם המפקחים עלינו.

אופיר אקוניס: אף אחד לא אוהב להיות מפוקח, אבל כיוון שאנחנו עושים את זה בשיתוף פעולה מרהיב, וזו ההופעה השמינית של שר המדע – שלי – כשר מדע בפני הוועדה הזאת, נדמה לי שאנחנו מדברים על שיא של כל הזמנים.

אופיר אקוניס: אני עושה את זה בכיף גדול.

אופיר אקוניס: אני חושב – והעובדה שאנחנו משודרים עכשיו בערוץ 99, היא גם להביא לידיעת הציבור, שבשבילו אנחנו עובדים – אנחנו לא עובדים בשביל עצמנו אלא בשביל הציבור – להביא לידי הציבור את הפעילות של משרד המדע והטכנולוגיה – דבר שלדאבון הלב, ואני אומר אותו באמת בצער גדול, לא מקבלת עדיפות גדולה מאוד בסיקורה של העיתונות הכללית.

אופיר אקוניס: אולי העיתונות המקצועית יותר, אבל ודאי לא בעיתונות הכללית, ותאמינו לי שיש הרבה מאוד-מאוד מה לדווח.

אופיר אקוניס: אני מנצל את ההזדמנות הזו, שזו כאן הופעתי השמינית, לתת דיווח על דברים שנעשו במהלך השנה בהתמקדות בחודשים האחרונים.

אופיר אקוניס: אפתח במשהו שממנו אני מגיע – אריק, אם אפשר ישר לעבור לתמונות – זו היתה הנקודה הראשונה שממנה אני בא הבוקר.

אופיר אקוניס: מדובר על קיטנת המדע.

אופיר אקוניס: היא אחת הראשונות – לכן נבחר בית פרנקפורט, אשר בשכונת הדר יוסף בתל אביב, כמקום ראשןו שבו אני מבקר, אבל כמובן אבקר לאורך כל החודש הזה בקיטנות מדע נוספות בכל הארץ.

אופיר אקוניס: דווקא בעניין זה יש לתת קרדיט מסוים לכלי התקשורת ולומר שהם במידה רבה כן דיווחו על הדבר הזה – אגב, דיווח שהביא לביקושי ענק; לא לביקושים קטנים.

אופיר אקוניס: אנחנו השנה שוברים שיא של משתתפים – 15,000 ילדות וילדים בכל המגזרים, בכל הארץ, גם בישובים חרדים, בישובים של המיעוט הערבי, בישובים דרוזיים, בישובים בדואים, ביהודה ושומרון, בגולן, בכל מקום ברחבי הארץ – כמובן, בירושלים שראשי הרשויות שלהם רצו בכך ונענו לקול הקורא שלנו.

אופיר אקוניס: בעקבות פרסומים שגם אנחנו פרסמנו וגם כלי התקשורת פרסמו, הארכנו את הקול הקורא, נתנו הזדמנות שנייה לרשויות מקומיות, שלא לקחו בהתחלה – אולי מחוסר תשומת לב, אולי מסיבות אחרות – את הקיטנות האלה.

אופיר אקוניס: אתם רואים פה מפגש של ילדים הבוקר בבית פרנקפורט בהדר יוסף בתל אביב, ילדים אפילו מרמת גן, מסתבר, נרשמו לקיטנה הזאת של תל אביב, ילדים מכל שכונות האזור.

אופיר אקוניס: בשבוע הבא גם אבקר בבית ספר בדרום תל אביב, נגיע גם ללוד, ביפו - חבר הכנסת ג'בארין – מופעלות שתי קיטנות כאלה מתוך שש הקיטנות המופעלות בתל אביב.

אופיר אקוניס: אני לא יודע – אעשה את זה כי ביקשתם, לתת חידוד למגזר הערבי.

אופיר אקוניס: תאמינו לי, המגזר הערבי לא ידע תנופה כזאת של הנגשת המדע והטכנולוגיה לאזרחיו מאז הקמת משרד המדע.

אופיר אקוניס: יש לנו חילוקי דעות פוליטיים, זה בסדר; אין חילוקי דעות פוליטיים כאשר אני יושב על כיסא שר המדע והטכנולוגיה של כל אזרחי ישראל וכל ילדי ישראל.

אופיר אקוניס: זו השליחות הממלכתית שלי.

אופיר אקוניס: חילוקי דעות פוליטיים יש, ברוך השם, הרבה.

אופיר אקוניס: שמים אותם בצד.

אופיר אקוניס: הם לא מעניינים כאשר מדברים על מדע וטכנולוגיה לכל אזרחי ישראל, ואתם יכולים לראות את הדברים - גם אחר כך נפרט אותם יותר, אבל בעיניי אפילו לא צריך חידוד מיוחד, משום שהם מתקיימים באופן טבעי כחלק מדרך הטבע, כחלק מהעובדה ש-21% מאזרחי ישראל אינם יהודים – הם מיעוטים שונים, ואנחנו נותנים להם כמובן את השירות הזה בכל רחבי הארץ.

אופיר אקוניס: זו היתה הדוגמה האחרונה.

אופיר אקוניס: אנחנו במשימה גדולה מאוד, וזו הזדמנות טובה דווקא לעשות דבר שאני בדרך כלל מסיים בו, אבל היום אתחיל ממנו – להודות לצוות המקצועי של משרד המדע בראשות המנכ"ל.

אופיר אקוניס: יושב פה גם נתנאל, ראש מדע וקהילה, לשכתי כמובן ויועציי, שהם בעוצמות אדירות מביאים את הדברים האלה לידי ביטוי – לא בדיבורים ולא בסטטוסים ולא בציוצים חסרי משמעות; בביצוע.

אופיר אקוניס: יכולים לצייץ מה שרוצים.

אופיר אקוניס: זה לא מעניין, גם המבקרים, הצייצנים יושבים להם באיזה מקום ומקלידים.

אופיר אקוניס: בואו תעשו פעם משהו בחיים, תביאו ילד אחד במדינת ישראל, ואז תעבירו ביקורת.

אופיר אקוניס: אגב, גם בעניין הצדק החברתי – זה צדק חברתי, משום שהקיטנות הללו מסובסדות על-ידי הממשלה, על-ידי המדינה.

אופיר אקוניס: הן נותנות שבוע שלם ב-80 שקלים.

אופיר אקוניס: אני יודע שהיתה סערה גדולה, כולל בכנסת, על יוקר הקיטנות, שההורים בישראל נדרשים לשלם.

אופיר אקוניס: אז הגיעו להבנות מסוימות ולמתווה שיופעל החל בקיץ הבא.

אופיר אקוניס: אנחנו כבר מהקיץ הזה – האמת שזה מהקיץ הקודם, אבל השיא הוא השנה הזאת.

אופיר אקוניס: העלות היא 80 שקלים לילד.

אופיר אקוניס: אני חושב שמשפחות במדינת ישראל מסוגלות לעמוד בסכום הזה, לשבוע ימים.

אופיר אקוניס: יש שם פעילות מרשימה מאוד, עם הרבה מאוד תכנים.

אופיר אקוניס: זה לא רק בייביסיטר, לשמור על הילדים מ-08:30 עד 13:30, אלא ממש לעשות.

אופיר אקוניס: עשינו שם פעילויות הבוקר ברובוטיקה ובתחום החלל, ויש שם תחומים רבים.

אופיר אקוניס: אני מציע לכם – אולי אפילו לוועדת המדע – לתאם ביקור באחת הקיטנות הללו ביום מן הימים.

אופיר אקוניס: נדמה לי שזה עד סוף יולי ותחילת אוגוסט – אז החופשה היא יותר גורפת – גם לאזרחי ישראל, גם לחברי הכנסת, גם לשרים, לכולנו כבני אדם בחצי השני של אוגוסט.

אופיר אקוניס: עד אז זה מתקיים.

אופיר אקוניס: עכשיו כן אחזור – למרות שכבר שמעתם – למטרות המשרד.

אופיר אקוניס: את החזון אתם מכירים – אפשר לעבור מייד לגרף הבא.

אופיר אקוניס: אני רוצה להתחבר לדברי הפתיחה של היושב-ראש.

אופיר אקוניס: שתי רגליים עיקריות הוגדרו כמטרה, והמטרה הזאת מבוצעת ביום-יום, בלי הרבה דברת אבל עם הרבה מאוד עשייה.

אופיר אקוניס: הדבר הראשון – וזה בא לידי ביטוי בקיטנות המדע - חלק מההבאה של זה לידי ביטוי זה בקיטנות המדע – החשיפה, ההנגשה ועידוד המצוינות בקהילה.

אופיר אקוניס: אני הגדרתי כיעד.

אופיר אקוניס: לא ייתכן שהמדע והטכנולוגיה יהיו קרובים רק למגזרים מסוימים או רק לאוכלוסיות מסוימות שיכולות לעשות את זה בעצמן.

אופיר אקוניס: אנחנו רואים סטארט אפים רבים, פעילות ענפה מאוד בתחום ההי טק והטכנולוגיה העלית.

אופיר אקוניס: לא יכול להיות שזה יהיה מרוכז במקום אחד או בסוג מסוים של אוכלוסייה.

אופיר אקוניס: זה יחלחל לכולם, כי המוחות הגאוניים שאני רואה בביקוריי בכל רחבי הארץ – בנצרת הייתי במיזם להב"ה.

אופיר אקוניס: הילדים של נצרת אינם נופלים מילדים של שום עיר אחרת במדינת ישראל, כמו שהילדים של אריאל ועפרה ושל שדות נגב ושל ירושלים ושל קריית שמונה ושל נתיבות ואופקים וחדרה וגדרה ואילת – כולם חכמים, באמת.

אופיר אקוניס: אני נפגש אתם, אז מראים לי קודם את הפעילויות שלהם בבתי הספר ובבתי הספר התיכוניים.

אופיר אקוניס: עם גאונות כזאת העתיד של ישראל מובטח.

אופיר אקוניס: הוא מובטח בכל רמה, אבל עוד יותר לחלחל את זה, ואנחנו יודעים גם שבסוף, לקראת התיכון ולקראת האוניברסיטה, לא כולם ילכו למדעים המדויקים ולמדע; ילכו גם למדעי הרוח, ויהיו תרבות ופילוסופיה, ובסדר גמור – גם אלה היבטים חשובים בקיומו של עם, אבל ככל שאני אחראי על התחומים הללו כרגע, אנחנו מטפלים בתחומים הללו.

אופיר אקוניס: חיזוק מעמדה הבין-לאומי של ישראל זו הרגל השנייה.

אופיר אקוניס: נגיע לזה בסקירה, על הבידוד המדיני הנוראי שישראל נמצאת בו.

אופיר אקוניס: מרוב בידוד – לא עומדים בעומס.

אופיר אקוניס: אני הולך לדבר על זה כשנגיע לחלק של המעמד הבין-לאומי של ישראל במדע, טכנולוגיה וחדשנות.

אופיר אקוניס: ויש עוד שתי רגליים – זה חיזוק המחקר ועידוד החדשנות בתחומי המדע והטכנולוגיה; וכמובן החיזוק שלנו על אף הטרגדיה הגדולה, שבעוד כחודש וחצי ימלאו שנתיים להתפוצצותו של עמוס 6, אבל בעוד פחות – שנה, כמובן – אבל בעוד פחות מחודש, ב-1 או ב-2 באוגוסט – תלוי באיזה שעון אנחנו – ישוגר לוויין פאר היצירה של התעשיות הישראליות.

אופיר אקוניס: ודאי נשמע סקירה בעניין זה – לוויין ונוס שהזכרת בפתיח שלך, לוויין שישוגר, לוויין המחקר בתחומי הגנת הסביבה.

אופיר אקוניס: אמרתי הגנת הסביבה – חברת הכנסת פארן, זה היה בשבילך.

יעל כהן-פארן: אני יוצאת לעוד ועדה.

אופיר אקוניס: בכלל, ביום כזה דרמטי את זה?

אופיר אקוניס: כולנו מחכים לתוצאות.

אופיר אקוניס: ..

אופיר אקוניס: אם אפשר לומר דבר לזכותם, בשני מישרים: זו דמוקרטיה במיטבה.

אופיר אקוניס: זו מפלגה יריבה שלי, לאורך ההיסטוריה הציונית, קרדיט גדול על קיום הליך דמוקרטי, שעשרות אלפי אנשים באים הערב ובוחרים את היושב-ראש – בהמשך גם את הרשימה לכנסת.

אופיר אקוניס: זה אצלנו, אצלם, זה יפה – צריך לפרגן.

אופיר אקוניס: ואני לא מתפקד כפול; אני מתפקד רק בליכוד – מאז 92' אגב, ברצף.

אופיר אקוניס: לא מזגזג.

אורי מקלב: היתה תחרות סוסים, והתערבו, מי יגיע אחרון.

אורי מקלב: בסוף החליפו את הרוכבים...

אופיר אקוניס: מי שמתפקדי העבודה יבחרו, זה מה שיהיה.

אופיר אקוניס: ואני לא מתערב בעניינים פנימיים של מפלגות אחרות – יש לי כלל כזה.

אופיר אקוניס: תקציב המשרד, אם נחזור לענייננו.

אופיר אקוניס: על זה כן דיברנו, אז נעשה את זה מאוד טלגרפית.

אופיר אקוניס: כדי לקים את כל הפעילויות האלה בתוך ישראל לציבור הישראלי, וכמובן במחלקה הבין-לאומית שלנו – אילנה הצטרפה לכאן, והיא מקיימת כבר שנים ארוכות, ואם יורשה לי, בשנתיים האחרונות אנחנו בעוצמה אדירה את הקשרים הבין-לאומיים, ואנחנו מעצימים אותם, וכפי שהתחלתי לומר, באמת לא עומדים בביקוש, אבל אנחנו מצמצמים פערים.

אופיר אקוניס: נתייחס לזה תכף.

אופיר אקוניס: הנגשת המדע.

אופיר אקוניס: זהו המגן דוד.

אופיר אקוניס: מסביב לצלעותיו, המיזמים העיקריים שמביאים לידי ביטוי את המדיניות של הנגשת המדע לאזרחי ישראל – אתם רואים בקודקוד הצלע פרויקט ליל המדענים.

אופיר אקוניס: אנחנו בעצם בימים אלה מתקיימות הפעילויות של הקיטנות, אבל אתם יכולים לשאול את אנשי המשרד – אנחנו כבר במבט קדימה, ערב ראש השנה הבאה עלינו לטובה.

אופיר אקוניס: אני יודע שזה יום קצת לחוץ, כי כולם לחוצים, אבל אני בטוח שעשרות-אלפי ישראלים ישברו את השיא של 70,000 משתתפים מהשנה שעברה בכל הקמפוסים, האוניברסיטאות, ממו"פ שמיר ברמת הגולן עד בואכה אילת, מו"פ שומרון, מו"פים בשפרעם ובבקעה אל-גרבייה – גם שם תהיה פעילות, בשדות נגב, חבר הכנסת ילין.

אופיר אקוניס: בכל הארץ תהיה פעילות שקשורה לליל המדענים, ובאוניברסיטאות הגדולות כמובן בערים הגדולות.

אופיר אקוניס: זה הדבר הבא, משום שכבר טיפלנו בקיטנות המדע, אז אני עושה במהירות – ההתנסויות במוזאוני מדע.

אופיר אקוניס: שבוע החלל השנה גם כן היתה הצלחה גדולה מאוד.

אופיר אקוניס: אנחנו מציינים אותו בתחילת ינואר, סמוך למועד נפילתו של אלוף משנה אילן רמון, שנספה בתאונת הקולומביה.

אופיר אקוניס: המיזם של אוריינות דיגיטלית, שבו אנחנו מאפשרים חינם לאוכלוסיות בכל הגילאים להגיע למרכזי להב"ה שלנו ולהתנסות בפעילות במחשב.

אופיר אקוניס: נכון שהיום הפעילות היא יותר בסלולר, אבל היא כמובן באה לידי ביטוי עדיין בלפטופים ובמחשבי ה-PC, ואנחנו שם, למי שעדיין לא מסוגל לעשות את זה בעצמו – עושים את זה בערים ערביות, של המגזר החרדי, של המגזר החילוני, בכל רחבי הארץ.

אופיר אקוניס: המכרז החדש של המנכ"ל יצא השבוע, ואנחנו מוסיפים מרכזים.

אופיר אקוניס: יש תוספת.

אופיר אקוניס: יש הבטחה אחת שעומדת להיות ממומשת בהקדם האפשרי למרכז שנסגר, לדאבון הלב, לא בתקופתי, בנצרת עלית.

אופיר אקוניס: הוא יחודש.

אופיר אקוניס: כלומר בנצרת יהיה מרכז.

אופיר אקוניס: בסמוך לו בנצרת עלית יהיה מרכז.

אופיר אקוניס: אני הבטחתי להם לחדש, ואקיים את ההבטחה.

אופיר אקוניס: יום המדע ואירועי חשיפה – גם יום המדע, ב-14 במרס, הוא יום הולדתו של אלברט אינשטיין.

אופיר אקוניס: גם בו פעילויות דומות למיזם ליל המדענים.

אופיר אקוניס: ההצלחה הגדולה מאוד של סל מדע הפתיעה גם אותנו.

אופיר אקוניס: ידענו בשנה שעברה, כשהשקנו את מיזם סל מדע בבנייני האומה בירושלים, שיש ביקוש גדול של רשויות מכל המגזרים למיזם סל מדע שבו הם שולחים לנו תוכנית לפעילויות בתחומי המדע, הטכנולוגיה, הרובוטיקה, הסייבר, החלל, מדעים מדויקים אחרים גם כן, ואנגלית אפילו בחלק מהישובים, והגענו לתקציב של כ-35 מיליון שקלים ב-178 רשויות.

אופיר אקוניס: עשינו את הכנס בראשון לציון לפני חודשיים, ושם כבר ראינו כמובן ביקוש גדול יותר של רשויות מקומיות.

אופיר אקוניס: זה דבר טוב.

אופיר אקוניס: השיח הפנימי הזה, אדוני היושב-ראש, בין ראשי רשויות, בין אנשי השלטון המקומי ובין התושבים בעיקר – זה הדבר הכי חשוב בסוף; הם העיקר, ואנחנו כמובן מתכוונים – הצפי – זה עדיין לא התקציב המלא – הצפי הוא לתקציב של 45 מיליון בשנה הבאה, ואתם רואים עלייה – אנחנו מתקרבים לכל הרשויות.

אופיר אקוניס: זה מתקרב, זה עדיין לא, חבר הכנסת ילין.

אופיר אקוניס: אני מאוד מקווה שב-2019 נראה מספר שבו אין רשות מקומית במדינת ישראל שאינה – כל הרשויות בכל המקומות.

אופיר אקוניס: אפתח סוגריים –אני אמור לראות הערב את שר האוצר בפגישה בעניינים מקצועיים לגמרי, ואני אומר לך מה שאמרתי לו אתמול בזמן ישיבת הממשלה - הביקושים הם ענקיים.

אופיר אקוניס: זה לסל מדע, לקיטנות, לפתיחת מרכזי להב"ה חדשים וכדומה, ולדבר הזה נדרש עוד כסף.

אופיר אקוניס: אני הולך לומר לכם את הדבר הבא משודר, מוקלט ולפרוטוקול: העובדה שישראל ב-2010, תקציבו של משרד המדע היה 120 מיליון שקל, היא בושה.

אופיר אקוניס: למעצמת מדע וטכנולוגיה בקנה מידה בין לאומי?

אופיר אקוניס: אז בסדר, זה היה ב-2010.

אופיר אקוניס: העלינו, הגענו, אנחנו נושקים לחצי מיליארד שקל.

אופיר אקוניס: אני נפגש עם שרי מדע – אגב, בדרך כלל זה חינוך ומדע.

אופיר אקוניס: בעולם מקובל שזה education and science.

אופיר אקוניס: שם מדובר על תקציבים של מיליארדים אדירים של יורו, של דולרים או של סכומים אחרים.

קריאה: כמה תדרוש מהשר?

אופיר אקוניס: אני אפרט אחר כך.

אופיר אקוניס: האמת, יהודה, שאני לא רוצה לפני פגישה עם השר למסור את הפרטים – אני עדיין עובד לפי הכללים הישנים.

אופיר אקוניס: עשרות-מיליונים נדרשת.

אורי מקלב: מסמך שאתם הפצתם אותו, שההשקעה לנפש בישראל היא כמעט הנמוכה ביותר מהרבה-הרבה מדינות, השקעה לנפש בנושא מדע, טכנולוגיה.

אופיר אקוניס: אני חוזר ואומר – תקציב המשרד אינו מספיק.

אופיר אקוניס: הוא תקציב שהולך וגדל משנה לשנה.

אופיר אקוניס: הוא לחלוטין, אדוני היושב-ראש, אינו מספיק כדי לספק את הצרכים של כל אזרחי ישראל, כי אנחנו רוצים – יש 15,000 משתתפים בקיטנה?

אופיר אקוניס: אני אמרתי בבית פרנקפורט לפני שעתיים: שנה הבאה אני רוצה 30,000.

אופיר אקוניס: כדי להביא ל-30,000 אני צריך כסף.

אופיר אקוניס: כדי לעזור – בעניין אחר לגמרי – לסוכנות החלל ולתעשיות הישראליות בתחום החלל, שהן מפוארות מאוד, על אף הטרגדיה, אנחנו צריכים כסף, ואני חושב שיש מקומות אחרים שאפשר להעביר משם כסף, וגם יש עודפים, אבל את הדיון הזה, יהודה, ברשותך, נשמור לישיבה עם שר האוצר.

אופיר אקוניס: אפשר לדלג במהירות על יחידות המשרד – מוכרים.

אופיר אקוניס: תוכניות המצוינות שלנו.

אופיר אקוניס: אנחנו בשיאים של כל הזמנים.

אופיר אקוניס: חבר הכנסת ג'בארין, אנצל את העובדה שאתה כאן כדי לומר לך מה אני ראיתי בשני אירועים – אחד מהם באודיטוריום של בניין הכנסת לפני כשנה, באירוע שבו השתתף היושב-ראש, ובאירוע אחר שבו לא השתתף לצערי היושב-ראש, בתל-אביב, של מדעניות העתיד.

אופיר אקוניס: אתה עומד על הבמה, ואתה רואה את פניה של החברה הישראלית.

אופיר אקוניס: עשרות תלמידות מהמגזר הערבי משתתפות במדעניות העתיד.

אופיר אקוניס: הן יושבות לצד בנות מיהודה ושומרון, לצד בנות מהפריפריה, מהפזורה הבדואית, מהערים הגדולות.

אופיר אקוניס: זה פשוט מרהיב.

אופיר אקוניס: זה פשוט מראה מלבב ויפה, והם עושים את זה יחד.

אופיר אקוניס: ראינו את זה גם מקרוב בהרצליה, כשהן עובדות שם על מיזם דוכיפת.

אופיר אקוניס: צמצום הפער הדיגיטלי – דיברנו בקצרה על להב"ה, והנה, אתה רואה – שבעה מרכזים מתוך ה-30 הם במגזר הערבי.

אופיר אקוניס: יש שם השתתפות של עשרות-אלפים בכל רחבי הארץ ובמגזר גם כן.

אופיר אקוניס: כפי שאמרתי, המכרז החדש מדבר על שבעה מרכזים חדשים.

אופיר אקוניס: שוב אני אומר לוועדה, אמירה רשמית: לא מספיק.

אופיר אקוניס: ככל שיהיה לנו יותר כסף, נכפיל את זה.

אופיר אקוניס: אין לנו רצון לשמר את הכסף אצלנו, ובסוף השנה לקבל דוח של אי ביצוע מפקידי משרד האוצר; אנחנו רוצים ביצוע יתר, ואנחנו גם עושים אותו.

אופיר אקוניס: אנחנו גם רוצים חמש תחנות ניידות, חבר הכנסת ילין, יותר למועצות אזוריות, ששם קשה להחליט באיזה ישוב קטן יחסית יהיה המרכז, ואז לנייד, כפי שהיה בעבר הספרייה הניידת.

חיים ילין: אתה צודק, אבל יש במועצות, שבדרך כלל יש מוסד אחד מרכזי, ואז כשאתה מגיע לאותו מוסד, אתה מרכז.

אופיר אקוניס: אנחנו מוכנים לבחון, אין שום בעיה.

אופיר אקוניס: לא כל החוכמה אצלנו.

אופיר אקוניס: אם יש לך רעיונות בעניין זה על מועצות אזוריות ספציפיות באזורך, אנא העבר אלינו, ונבחן גם בקפידה וגם על בסיס הכי מקצועי שיכול להיות.

אופיר אקוניס: למו"פים האזוריים דווקא – כי זה גם מתקשר לשדות נגב, וגם מתקשר למגזר הערבי, כי יש שני מו"פים במגזר הערבי בפריפריה – יש שדות נגב.

אופיר אקוניס: יש שם טבלה שמראה את העלייה בהשקעה שלנו במימון הפעילות של המו"פים האלה, מ-36 מיליון ב-2016 ל-42 מיליון ב-2017, לכמעט 50 מיליון ב-2018.

אופיר אקוניס: שמחתי לקבל לפני שלושה שבועות אות – לא יודע איך לקרוא לו – יקיר מו"פ קריית שמונה, מו"פ הגליל העליון, יחד עם שר האוצר היינו שם, כי המו"פ הזה הוא גם הגדול ביותר כרגע בישראל, גם מבחינת ההיקף הכספי וגם מבחינת הפעילות.

אופיר אקוניס: אומר לכם כאן מה שאמרתי שם: שיתוף פעולה מרהיב בין עיירת פיתוח על גבולה הצפוני של ישראל, בין הקיבוצים והמושבים והאוכלוסייה הלא יהודית שנמצאת מסביב לקריית שמונה – באמת ישראל במיטבה, ואני מאוד שמח.

אופיר אקוניס: זה גרף חביב עליי, התמונות האלה – לא כי אני מופיע בהן, אלא כי הם מביאים לידי ביטוי את מה שמתחולל בעולם כלפינו, והיושב-ראש הזכיר את ביקורו של ראש ממשלת הודו.

אופיר אקוניס: אני לא זוכר אם הייתי פה לפני ביקורי בהודו או אחריו – נדמה לי שאחרי; הייתי פה בינואר שנה זו, וביקרתי בהודו עם חבר הכנסת פרי, עם חברת הכנסת רוזין וגם חבר הכנסת וקנין – זה באמת היה מסע כומתה, היינו שם מבוקר עד לילה בפגישות במכוני מחקר, באוניברסיטאות.

אופיר אקוניס: כמובן, חתמנו על הסכם עם שר המדע ההודי.

אופיר אקוניס: הנה, הוא נמצא בצד ימין של התמונה.

אופיר אקוניס: התמונה המרכזית היא הסכם נוסף עם סין; לא הראשון – וארצות הברית של אמריקה, ביפן, שרת המדע והתרבות של איטליה שמתארחת – דווקא זו תמונה מירושלים; כל שאר התמונות מחוץ למדינת ישראל.

אופיר אקוניס: הביקור של ראש ממשלת הודו מביא לידי ביטוי את הדבר הבא.

אופיר אקוניס: שימו לב - אלה הסכמים הבילטרליים, נכון להיום, ההסכמים הבילטרליים שישראל חתומה עליהם.

אופיר אקוניס: אתם רואים כמעט את כל יבשות העולם.

אופיר אקוניס: יש לנו פה כמובן הסכמים חדשים, רק מהזמן האחרון.

אופיר אקוניס: אגב, גם הודו, זה לא כתוב שם – חדש, אבל זה מזכר הבנות חדש שנחתם בהודו על בסיס הסכמים קודמים.

אופיר אקוניס: ההסכם עם סלובקיה, עם ארגנטינה, שנחתם טראנס אטלנטי, החתם שנחתם ביוון בזמן ביקורו של ראש הממשלה בוועידה משותפת אזורית – ישראל-יוון-קפריסין.

אופיר אקוניס: יש משמעויות רבות לוועידה הזאת מהרבה מאוד היבטים וגם מהיבט המדע והטכנולוגיה.

אופיר אקוניס: יש הסכם חדש עם סלובניה.

אופיר אקוניס: אנחנו מתכוונים כמדיניות לחדור במחצית השנייה – לא נספיק כל כך, לצערי.

אופיר אקוניס: אני אומר לכם – ההזמנות הן רבות.

אופיר אקוניס: בזמן ביקורו של ראש ממשלת הודו נולדה ההזמנה לביקור נוסף.

אופיר אקוניס: הייתי בהודו, מזמינים את ראש הממשלה ושרים נוספים לביקור שם כדי להעצים את מה שכבר החל – שיתוף פעולה בתחום החלל.

אופיר אקוניס: אני לא יודע אם אתם יודעים – הודו היא מעצמת חלל.

אופיר אקוניס: יש בוליווד, מצד אחד – תרבות גדולה מאוד, אבל מהצד השני מעצמת חלל.

אופיר אקוניס: רבים מן השיגורים בשנים האחרונות, כולל שיגורים של ננו לוויינים שלנו, מבוצעים מהודו.

אופיר אקוניס: אנחנו משתפים מהטכנולוגיות שלנו, מהיכולות שלהם.

אופיר אקוניס: זה סיפור הצלחה כביר, פשוט כביר.

אופיר אקוניס: במדיניות נקיים את זה – רק לא ברור עדיין מתי – באמריקה הלטינית.

אופיר אקוניס: ההזמנות מארגנטינה, ברזיל וקולומביה בתוקפן.

אופיר אקוניס: ביקור שלי לא נקבע עדיין, אבל נתאם את הביקור בהמשך.

אופיר אקוניס: אתם רואים – קולומביה וברזיל הן כאן; ארגנטינה לא כאן, כי חתמנו בזמן כנס השגרירים השנתי שקיימתי ביפו לפני כמה חודשים.

אופיר אקוניס: אוסטרליה – ההזמנה כבר קיימת – גם זה צריך לתאם.

אופיר אקוניס: במקרה של אפריקה היכולות שלנו הן כבירות, עוזרים למדינות אפריקה בתחומים רבים - כידוע לכם, לא מעכשיו אלא שנים ארוכות, וגם בתחומי המדע והטכנולוגיה אנחנו רוצים להביא את זה לידי ביטוי.

אופיר אקוניס: ארגונים מדעיים בין-לאומיים שישראל שותפה להם – אתם רואים את סרן, ששם ביקרתי בז'נבה לביקור בזק לפני כמה חודשים, ססמי, שנפתח, נדמה לי, במחצית מאי בירדן.

אופיר אקוניס: המנכ"ל היה שם, אני הייתי אמור להיות שם, וביטלתי את הגעתי בשל הודעה חצופה של ממשלת ירדן על פיגוע טרור שהתקיים בירושלים 48 שעות קודם לכן, וישראל הואשמה בדבר שאני לא יכול לקבל.

אופיר אקוניס: אני מאוד מעריך אגב, את השלום שיש בינינו לבין ירדן, אבל כאשר מדינה, ידידה ככל האפשר, מוציאה הודעה שקרית, אני לא חלק מהדבר הזה.

אופיר אקוניס: לכן ביקשתי מהמנכ"ל להיות שם.

אופיר אקוניס: הוא היה – אם תרצה לספר על ביקורך בססמי.

אופיר אקוניס: לא יצאנו מהמיזם.

אופיר אקוניס: אני חושב שהיתה מחאה דיפלומטית ראויה, ולכן המנכ"ל ומשלחת של אנשי מקצוע – ונילי כמובן היתה שם – גם היתה וחתמה בצ'כיה לפני שבוע וחצי על הסכמים.

אופיר אקוניס: גם צ'כיה היא ידידה גדולה שלנו מאירופה, גם היא בתוך שיתוף הפעולה הזה עם רצון אדיר.

אופיר אקוניס: אז יש לנו יחסים, אדוני היושב-ראש, בילטרליים, ויש לנו יחסים בתוך ארגונים בין-לאומיים שהם כמובן רבים מאוד.

אופיר אקוניס: קידום המחקר והפיתוח – הצגת, אדוני היושב-ראש, את הסוגיה הזאת.

אופיר אקוניס: אלה תחומי המחקר.

אופיר אקוניס: אשמח אם בהמשך המנכ"ל והמדען הראשי, אם ירצו בכך ואם הוועדה תרצה בכך, ייתנו סקירה קצרה.

אופיר אקוניס: יש לכם תחומי המחקר העיקריים – הנדסי, יישומי, חלל, רפואה, תחליפי נפט, טכנולוגיית מים, כימיה, רעידות אדמה, קידום הגיל השלישי, קידום נשים, קידום מיעוטים – כל הדברים האלה בתקציב השיא של 130 מיליון שקלים.

אופיר אקוניס: המלגות החדשות האחרונות שהשקנו – בהמשך גם לדיווח שלי בוועדה – היו כאן ששאלו בפעם הקודמת על בריחת המוחות.

אופיר אקוניס: ובכן, התופעה קיימת, אדוני היושב-ראש.

אופיר אקוניס: לדאבון הלב, יש פיתויים רבים מאוד, בעיקר בארצות הברית, אני מוכרח לומר, ומטרתנו היא להחזיר את המוחות האלה.

אופיר אקוניס: אני קיימתי פגישה – נדמה לי בחדר גולדה בשגרירות ישראל בוושינגטון.

אופיר אקוניס: יש שם חדר על שמה של גולדה מאיר.

אופיר אקוניס: שם פגשנו עשרות אנשי הייטק, חוקרים ומדענים, שאומרים לנו: אנחנו רוצים לחזור, אבל מרילנד מציעה לנו יותר.

אופיר אקוניס: חזרנו ארצה, כינסנו ישיבה – אבי, אתה זוכר את הישיבה הזאת.

אופיר אקוניס: השקנו מלגות חדשות, שמטרתן החזרת מוחות – כרגע הן מתוקצבות 10.5 מיליון שקלים.

אופיר אקוניס: המלגות הללו ייקראו על שמו של ראש הממשלה יצחק שמיר, שבראש מעיניו וחמש שנים לפיטרתו ציינו בסוף השבוע שעבר – מלגות שמיר, החזרת מוחות.

אופיר אקוניס: הן המלגות החדשות האחרונות שהשיק משרד המדע.

אופיר אקוניס: לפניהן היו המלגות ליוצאי אתיופיה הלומדים באוניברסיטאות.

אופיר אקוניס: זה בעצם שני המסלולים האחרונות שהשקנו.

אופיר אקוניס: הם גם ישתתפו בטקס שכולכם מוזמנים אליו, הוא כנראה יהיה בחודש ספטמבר או בחודש אוקטובר בבית הנשיא על המדשאה, שבה כל הזוכים במלגות מטעם משרד המדע יוזמנו עם משפחותיהם אל בית נשיא המדינה – אני מקווה שנספיק לעשות את זה על המדשאה; אם לא, נעשה את זה בפנים.

אופיר אקוניס: אתם מוזמנים לטקס המרהיב לראשונה.

אופיר אקוניס: תחום החלל – אתם רואים.

אופיר אקוניס: גם קיבלתם על זה דיווח ספציפי בישיבה שבה המנכ"ל, אז כמובן גם לגבי הוועדה.

אופיר אקוניס: אני רוצה לומר משהו לעניין ששאלת, ואני חייב לך תשובה, היושב-ראש.

אופיר אקוניס: אנחנו סיימנו את עבודתנו.

אופיר אקוניס: ההמלצות הומלצו.

אופיר אקוניס: כרגע אנחנו מחכים לדבר אחד בלבד, וזאת החלטה של שר האוצר ואגף תקציבים לגבי המימון של התוכנית שהגיש מנכ"ל המשרד עם מנהל סוכנות החלל אבי בלסברגר והצוות המקצועי שישבו חודשים ארוכים.

אופיר אקוניס: בעקבות התפוצצות עמוס 6 הוריתי על הקמת הוועדה.

אופיר אקוניס: ברגע שנקבל אור ירוק – וגם אנחנו צריכים להביא את זה לקבינט.

אופיר אקוניס: נביא את זה לקבינט רק כאשר נדע שיש לנו כסף.

אופיר אקוניס: זאת ההחלטה.

אורי מקלב: בוועדת המשנה של ועדת המדע והטכנולוגיה כוועדת משנה לחלל – גם כתבנו מכתב, גם לשר האוצר, מסקנות הוועדה, שאנחנו אומרים שהדבר הקובע בעניין הזה בנושא התקצוב הוא שאנחנו רואים בנושא של לווייני תקשורת אתגר ורצון לאומי, כי בסופו של דבר לוויין תקשורת בישראל הוא צורך אמתי של המדינה.

אורי מקלב: זה לא רק אקסטרה.

אורי מקלב: מדינת ישראל יכולה להיות במצב של חירום.

אורי מקלב: היא לא יכולה להרשות לעצמה שאין לה לוויין משלה, ולהיות תלויה בחסדיה או בהסכמים עם מדינות אחרות – אנחנו יודעים מה יכול לקרות עם הסכמים בזמנים לא רגילים.

אורי מקלב: לכן בנושא הזה, נבקש התייחסות מיוחדת מהמנכ"ל – לא קיבלנו תשובה עדיין.

אורי מקלב: הפנייה שלנו היתה לאחר הוועדה.

אורי מקלב: גם פירטנו את הסכומים.

אורי מקלב: אני רוצה שתתייחסו לזה, כדי שנוכל גם אחרי הוועדה הזאת שוב לעורר את הדבר הזה.

אורי מקלב: אני חושב שהגיע הזמן, אחרי הפנייה הקודמת- - -

אופיר אקוניס: אני מסכים אתך לגמרי.

אופיר אקוניס: אני אפילו מבקש מכם תמיכה לעניין הזה.

אופיר אקוניס: כלומר המכתב הזה, הפעילויות שאתם יכולים לקיים ואולי אפילו לזמן לכאן את הגורמים הרלוונטיים, ועדת המדע והטכנולוגיה היא ועדה פרלמנטרית לכל דבר, ואם תזמנו, אני מבקש לשמוע מדוע עד רגע זה – אלא אם כן נשמע היום בשורה אחרת בלשכת שר האוצר, עד רגע זה לא התקבלה החלטה.

אופיר אקוניס: אני שמח על המכתב שלכם, מברך עליו.

אופיר אקוניס: אני חושב שזה גיבוי חשוב מאוד של הכנסת – במקרה הזה הוא לא למשרד אלא לתעשיות.

אופיר אקוניס: קשה לי להבין, אגב, עד רגע זה מדוע לא התקבלה החלטה.

אופיר אקוניס: יש לנו עוד דברים, כפי שאתם רואים.

אורי מקלב: המכתב לראש הממשלה ולשר האוצר הוא מ-21 במרס.

אורי מקלב: נחדש את זה.

אופיר אקוניס: טוב מאוד.

אופיר אקוניס: זה של ועדת המשנה.

אורי מקלב: אנחנו נקבל את זה היום כוועדת המדע.

אופיר אקוניס: מצוין.

אופיר אקוניס: אני מברך על המכתב הזה.

אופיר אקוניס: אני חושב שהוא טוב.

אופיר אקוניס: לסיום, כפי שאמרתי, ב-2-1 באוגוסט, בעזרת השם, ישוגר בהצלחה הלוויין.

אופיר אקוניס: אם הגורמים המקצועיים ירצו להתייחס – אשמח.

אופיר אקוניס: פרויקט שלום – אני מאוד בעדו.

אופיר אקוניס: אם אנחנו מדברים על ונוס ישראל-צרפת, שלום הוא ישראל-איטליה.

אופיר אקוניס: אגב, גם לאיטליה יש תעשיית חלל מאוד-מאוד מפותחת.

אופיר אקוניס: גם לעניין זה נצטרך כסף – דבר שלרגע זה אני מודיע לוועדה: אין לנו הכסף.

אופיר אקוניס: לכן אם האיטלקים לא מקדמים אותו, הם צודקים, משום שבשיטת המאצ'ינג צריך שניים לטנגו הזה.

אופיר אקוניס: בזה אני מסיים את סקירתי הדו-שנתית לוועדה.

אופיר אקוניס: אני רוצה לומר לכם – קודם כל, תודה על הזמן.

אופיר אקוניס: בי"ת, אני מקווה מאוד שאתם כבר שותפים להבנה שבמשרד המדע והטכנולוגיה – אגב, זה גם שינינו – שמתם לב שהחזרנו את השם לקדמותו, ואנחנו מתואמים עכשיו- - -

אורי מקלב: בלי שזה יפגע בחלל.

אופיר אקוניס: לא, בלי לפגוע בכלל.

אופיר אקוניס: פשוט בשם של המשרד, מצאתי לנכון להחזיר אותו לקדמותו, כפי שאגב ועדת המדע והטכנולוגיה של הכנסת.

אופיר אקוניס: פשוט בדקנו בעולם כולו – ביקשתי מאילנה לעשות בדיקה, האם בעולם יש מיניסטריון שהוא גם אחראי על ה-space.

אופיר אקוניס: התשובה היתה אפס.

אופיר אקוניס: אפילו לא מדינה אחת.

אופיר אקוניס: לכן בכל הכבוד לקודמי השר פרי, שיש לי הערכה גדולה מאוד אליו, ואפילו ידידות – היינו בשני ביקורים בחו"ל יחד – גם בהודו וגם בסין.

אופיר אקוניס: אני גם אז לא הבנתי מדוע היה צריך להוסיף, אבל כשניתן הדבר בידיי, החזרתי את השם לקדמותו הנכון, sience and technology.

אופיר אקוניס: בלאו הכי תחום החלל הוא מדע וטכנולוגיה, ולכן זה צריך להיות כך.

אופיר אקוניס: אז את זה גם עשינו במהלך החצי שנה האחרונה, אבל הדבר היותר חשוב מהשם הוא הפעילות, ואני מקווה מאוד שהוועדה, ובאמצעותה אזרחי ישראל מבינים שבמשרד המדע מתקיימת באמת מהפכה מטורפת – לחיוב אני מתכוון כמובן – בשנתיים האחרונות.

אופיר אקוניס: תודה.

אורי מקלב: תודה, אדוני השר.

אורי מקלב: באמת סקירה מרשימה מאוד.

אורי מקלב: אני מחזיק את המצגת שלך.

אורי מקלב: אני יודע שדילגת על הרבה דברים, ביקשנו לקצר כי אנשים רוצים להתייחס, וגם חברי כנסת שממהרים גם למקומות אחרים.

אורי מקלב: תישאר פה עוד – רוצים לשאול שתיים-שלוש שאלות, אבל לפני כן חבר הכנסת חיים ילין ואחריו חבר הכנסת יוסף ג'בארין, ואם ירצו עוד, בבקשה.

אורי מקלב: אחרי זה אתן לך את האפשרות בקצרה, ואז ניתן לעוד דוברים.

חיים ילין: כבוד היושב-ראש, כבוד השר, כבוד המנכ"ל.

חיים ילין: אני רוצה להתייחס – קודם כל, זו ברכה שהגעת שמונה פעמים.

חיים ילין: אין לך מה להסתיר.

אופיר אקוניס: יש לי מה לפרסם.

חיים ילין: לכן אתה יכול להגיע, אבל תסביר את זה ליתר השרים.

אופיר אקוניס: אני חייב לומר לך שכיו"ר ועדה לשעבר אני רואה – אמרתי את זה גם בפעם הקודמת – חשיבות רבה מאוד לפיקוח הפרלמנטרי על הממשלה.

אופיר אקוניס: אני אומר את זה כחבר ממשלה.

אופיר אקוניס: והייתי שמח אם הכנסת היתה יותר מפקחת על הממשלה מאשר מחוקקת את עצמה לדעת.

אופיר אקוניס: זה ויכוח אחר.

חיים ילין: אני לא רוצה להיכנס לזה.

חיים ילין: שלוש נקודות אני רוצה – אגב, פה בחוברת כתוב משרד המדע, הטכנולוגיה והחלל.

אופיר אקוניס: זה הודפס לפני.

חיים ילין: זה רק מראה כמה זמן לוקח.

חיים ילין: אני מקווה שהדברים הקטנים האלה באמת לוקחים שנתיים, מאז שאתה בתפקיד, ויתר הדברים ייקחו פחות.

אופיר אקוניס: הרבה פחות.

אופיר אקוניס: אבל זה דוח לביצוע לשנת 2016.

חיים ילין: פורסם באפריל, לפני שלושה חודשים.

אופיר אקוניס: אתה צודק.

אופיר אקוניס: אני מקבל לגמרי.

חיים ילין: יום המדע.

חיים ילין: חבר הכנסת מקלב, יושב-ראש הוועדה, נתן לי הכבוד להוביל את החקיקה של יום המדע.

חיים ילין: החוק לא עבר, נדחה בשלושה חודשים, יש ויכוח בין מה שאני רשמתי שם לבין היום, כלומר בתאריך – מתי זה יהיה – ביום הולדת של אינשטיין או ביום אחר?

אופיר אקוניס: מה אתה מציע?

חיים ילין: מה שאתה תרצה.

חיים ילין: אותי מה שמעניין, שיום המדע יהיה יום המדע בכנסת.

חיים ילין: אני חושב שזה חשוב להביא את הצעירים, גם לתת במה לך כשר על מה שאתה עושה ביום הזה.

חיים ילין: אני חושב שכל הכנסת צריכה להתגייס לאותו יום, וכל הוועדות צריכות לדון על מדע.

אופיר אקוניס: אנחנו עושים את זה.

ענת לוי: הרעיון לתת לך עיגון בחקיקה.

אופיר אקוניס: חוץ מהיום, חבר הכנסת ילין, יש איזו התלבטות אצלנו – אני מדווח לוועדה – האם אנחנו מביאים את זה כהצעת מחליטים של הממשלה או חקיקה.

אופיר אקוניס: האמת?

אופיר אקוניס: מבחינתי גם זה בסדר וגם זה בסדר.

אופיר אקוניס: אין לי התנגדות.

חיים ילין: העיקר שתהיה מסגרת.

אופיר אקוניס: בדיוק.

חיים ילין: אני רוצה להעלות שתי נקודות מהותיות, שלדעתי אתה צריך להתערב בהן, למרות שאולי זה שייך למשרדים אחרים, אבל זה עוצר את הפיתוח המדעי במדינת ישראל, וגם מבריח מאתנו את הצעירים.

חיים ילין: המדינה השקיעה כל כך הרבה בהם, והם בסופו של דבר נוסעים לחו"ל כי הרגולציה שונה.

חיים ילין: אחד זה נושא הרחפנים, שדנו בהם פה.

חיים ילין: פה נכנס גם משרד הביטחון והתדרים שבעצם הם מונופול עליהם.

חיים ילין: רוב התעשייה הזאת מבוססת על כך שהמוח הוא ישראלי; הרחפן עצמו, המכונה עצמה היא סינית.

חיים ילין: אז סינים בנו את המכונה הזאת, שהיא יכולה לעוף בתדר מסוים, שמשרד הביטחון – עכשיו, לא צריך את כל התדר הזה, אבל ברגע שהמוח הישראלי, שצריך להיות בפנים, לא יכול ליישם את הדבר הזה פה בארץ, החברות האלה מועתקות ממדינת ישראל לארצות הברית או למדינות אחרות.

חיים ילין: זה הרחפנים.

חיים ילין: קח כדוגמה תעשיין – אמנם זה לא חלל, אבל בדרך.

חיים ילין: צריך להבין את זה.

חיים ילין: הנושא השלישי זה הסטארט אפים של טרנזקציות כלכליות.

חיים ילין: מי שעוצר את זה, זה דווקא בנק ישראל.

חיים ילין: לא אף אחד אחר.

חיים ילין: כל הצעירים שפותחים – אני נחשף אליהם – את הסטארט אפים – אני אומר את המספרים, אל תיפלו – כ-100 חברות שבדקנו, 90 מהם, כולם ישראלים, כולם או בארצות הברית או בקפריסין או בבריטניה.

חיים ילין: כולם עם הרגולציה שם.

חיים ילין: למה – במדינת ישראל לא נותנים להם לעבוד.

חיים ילין: אבל המגוחך זה רשות המסים, שלא יודע איך למסות את אותן טרנזקציות ואותם סטארט אפים.

חיים ילין: תבין איזה מגוחך.

חיים ילין: הם דורכים לנו מפה.

חיים ילין: עכשיו אתה בא ואתה נותן מענקים, מצד אחד; מצד שני, אין איגום.

חיים ילין: אין שכל, איך מנהלים את האירוע הזה, שהצעירים יישארו פה.

חיים ילין: הרי אנחנו נותנים להם חינוך, משקיעים בהם, והתעוזה, דע לך, זה בדנ"א של הישראלים.

חיים ילין: אי אפשר לקחת את זה מהם.

אופיר אקוניס: נכון.

חיים ילין: הם לוקחים את זה למקומות אחרים.

חיים ילין: למה שייקחו את זה ולא ישאירו את זה פה?

חיים ילין: לכן אני חושב שחלק מעבודתך כשר – וזה תמיד אמרתי גם כראש רשות – התפקיד לי, מעבר לקביעת מדיניות, זה להיות האינסטלטור, שמוציא את כל החסימות כדי שהמנהלים יוכלו לרוץ.

חיים ילין: תוציא את החסימות הבירוקרטיות האלה כדי שהמדענים יישארו פה ויוכלו להמשיך לפתח – גם הצעירים הסטארט אפיסטים, שיש להם אפשרות להיות משהו אחר לגמרי, ולקדם את מדינת ישראל.

חיים ילין: אם תצליח לעשות את זה, תקבל – זה דיונים שהיו פה.

חיים ילין: אני לא המצאתי כלום.

חיים ילין: אנחנו שמענו, למדנו מהם.

חיים ילין: אם תצליח לעשות את זה, תמצא פה שיתוף פעולה בלתי רגיל של כולנו.

אורי מקלב: תודה רבה, חבר הכנסת חיים ילין.

אורי מקלב: הוא באמת משקף דיונים רבים ועם כאב לב, שאנחנו נחשפים בוועדה שלנו, שאנחנו רואים אותו מפתח ישראלי, שהוא יושב בארץ, ואחרי שיש לו פיתוח, להעלות אותו לאוויר, לצאת אתו – לוקח לו חודשים רבים.

אורי מקלב: כשהוא עובר כמות שהוא לארצות הברית, יש לו הפיתוח.

אורי מקלב: הוא מייד מעלה אותו, ולא צריך ועדות ביטחוניות כאלה ואחרות, שמטבע הדברים מנסות לבדוק בכל פיתוח מה יש, מה ההשלכות לגבי מדיניות הביטחון של מדינת ישראל, הפיתוח של מדינת ישראל, מאיפה זה נלקח, חלק מהפיקוח הזה, ובנושאים שהם טריוויאליים כמעט – נושא רחפנים – דוגמה אחת שהועלתה בוועדה, איך אותו מפתח בארצות הברית מייד יכול ליישם את זה, והזמן הוא ממד קריטי היום בפיתוחים הטכנולוגיים.

אופיר אקוניס: שאענה?

אורי מקלב: בסוף.

אורי מקלב: הסיכום – ההתייחסויות שלך בסוף נרשמות בדברים.

אורי מקלב: הציבור שומע וגם מקבל וגם עוקב אחר הדברים.

אורי מקלב: הוא התנצל מראש, שיש לו בוועדת הפנים נושא שהוא מעלה אותו בשעה 12:00, אז הוא היה חייב להיות.

אורי מקלב: חבר הכנסת יוסף ג'בארין, בבקשה.

יוסף ג'בארין: תודה לכבוד היושב-ראש על הדיון ותודה על השר.

יוסף ג'בארין: ניסינו לקשר את הדיון הזה גם ליום המיוחד לשפה הערבית מחר, גם מבחינת עידוד המחקר בקרב מדענים ערבים וגם בכל הקשור להשקעת המשרד בעבודת המחקר והמדע בישובים הערבים.

יוסף ג'בארין: בין הנוכחים אני רואה את מנכ"ל אגודת הגליל, שמנהל מו"פ אחד מהשניים שקיימים בחברה.

יוסף ג'בארין: אני מקווה שיהיה לנו גם זמן לשמוע אותו.

יוסף ג'בארין: אני רואה גם את עו"ד עבאס עבאס מאגודת אל-מנארה, שמקדמת אנשים עם מוגבלויות, לרבות בתחום הזה של מדע וטכנולוגיה.

יוסף ג'בארין: כהערת אגב – אני מסתכל על החוברת, ואני לא רואה אף מילה אחת בערבית.

יוסף ג'בארין: אשמח אם נוכל לפתח מנהג, ולו תקציר מנהלים מהשר או המנכ"ל, לשלב את השפה הערבית בתוך הפעילות והפרסומים של המשרד – כמובן שזה יהיה צעד מבורך.

יוסף ג'בארין: כבוד השר, אני מרגיש את הפתיחות שאתה מדבר עליה, ואת הרצון גם שלך אבל גם שלנו, להשאיר את הסוגיות הפוליטיות בצד, כי הן לא כל כך רלוונטיות לעיסוק שלנו ולרצון שלנו לקדם את הפעילות המדעית ואת החינוך המדעי, ואני בהחלט מברך על כך.

יוסף ג'בארין: לדעתי, התחלנו בדיאלוג מאוד חשוב לקידום הנושאים האלה, וגם בשיחות שהיו לי עם פעילים בחברה הערבית, הם גם הצביעו על מגמת שיפור בשנים האחרונות, אבל אני מבין שעדיין יש תחומים שיש לנו רצון לקדם אותם – גם בפעילות של המו"פ, גם מבחינת הפריסה של התוכניות, לרבות במה שקשור לפעילות בקרב אנשים עם מוגבלויות.

יוסף ג'בארין: אני חושב שבדיון כזה לא נוכל להיכנס לפרטי-פרטים, אבל אני לוקח את הדיון הזה כדי להמשיך את הדיאלוג גם אתך, גם עם מנכ"ל המשרד, כדי שנוכל לקדם את הנושאים האלה, לרבות הנושאים שיעלו היום בדיון.

יוסף ג'בארין: תודה רבה.

אופיר אקוניס: חבר הכנסת ג'בארין, בזמן שדיברת ביקשתי מאריק שיעלה את הגרף הזה.

אופיר אקוניס: זה אחד השקפים שהכנו לכם, והנה הגידול – אגב, בהתאמה, כפי שדיברנו בתחילת הישיבה.

אופיר אקוניס: הגידול של המשרד, של פעילויות מדע וקהילה הן בהתאמה גם למגזר הלא יהודי.

אופיר אקוניס: אתם יכולים לראות את התקציבים – צפי, 42 מיליון שקלים.

אופיר אקוניס: כמובן, עשינו פה סיכום של כלל הפעילויות שלנו.

אופיר אקוניס: תראו את הזינוק בין 2016 ל-2017.

אופיר אקוניס: הזינוק הזה הוא תוצאה ישירה של הגדלת תקציב המשרד.

אופיר אקוניס: כולם נהנים מהגדלת תקציב המשרד, ואנחנו מגדילים בהתאמה את נפח הפעילויות, את מספר המשתתפים, וכמובן, בלי שום הבחנה בין המגזרים ברחבי הארץ.

אופיר אקוניס: אגב, אני חייב לומר לך גם כיושב-ראש מחשב לכל ילד.

אופיר אקוניס: כשהייתי יושב-ראש מחשב לכל ילד, אתה יכול לבדוק כמה מחשבים וטאבלטים חולקו במגזר הערבי.

יוסף ג'בארין: יש הערכה לגבי ה-33 מיליון שמושקעים היום בחברה הערבית, כמה סך הכול תקציב המשרד?

<פרץ וזאן: כפי שהוצג פה, 480 מיליון שקלים.

אופיר אקוניס: ב-2017 זה פחות אפילו.

יוסף ג'בארין: אני אומר, החלק של החברה הערבית מתוך כלל התקציב.

אורי מקלב: יש דברים שזה לא מחולק לפי מגזר.

אורי מקלב: למשל, יש תוכניות מחקר.

אורי מקלב: תלוי מי עומד מאחוריהן.

אופיר אקוניס: אגף מדע וקהילה – יש לה תקציב למו"פים; שני מו"פים שגם מתוקצבים, ותקציבם הולך וגדל.

אופיר אקוניס: כלומר אתה צריך להכניס גם את זה.

אופיר אקוניס: אבי, זה פחות או יותר ביחס לאוכלוסייה.

אורי מקלב: תודה על הדברים.

יוסף ג'בארין: העיקרון הוא שאני מניח שהמשרד מקבל את הגישה הזו שאומרת שכל השקעה בחברה אמורה לקחת באופן פרופורציונלי- - -

אופיר אקוניס: הנה, אריק כבר העלה את הגרף הבא.

אופיר אקוניס: אתה רואה שב-2014 – המשרד לא היה תחת שליטת הליכוד – קיבלתם 17% באופן יחסי.

אופיר אקוניס: 2015 זה כבר משתפר, אבל תראה מה קורה ב-2017 וב-2018, בעצם שיא של כל הזמנים, 26%.

אופיר אקוניס: זה יותר מהמשקל היחסי באוכלוסייה – 21.

אורי מקלב: אני רוצה לציין את הפעילות שנעשית לגבי מדענים צעירים.

אורי מקלב: ראינו את זה בתחרות שהיתה, והיה מתן פרסים.

אורי מקלב: דווקא ב-2015 היו יותר במגזר הערבי.

אורי מקלב: ב-2016 אני בעצמי בדקתי וראיתי שפחות, אבל בהנחה שגם.

אורי מקלב: כמו בכל מגזר, לפעמים זה פחות – זה לא דבר שבוחנים לפי מגזר אלא לפי התבחינים, אבל כן יש לציין שבלטו בעניין הזה, ואני חושב שמאמץ גם בקרב הבנות במגזר הערבי, שראינו מדעניות צעירות מהמגזר הערבי, שהיו שם – ועוד דברים מרשימים שהראו שחשבו על הבסיס הזה.

אופיר אקוניס: וגם המעורבות בדוכיפת.

אופיר אקוניס: זה לא רק מדעניות העתיד.

אופיר אקוניס: כל זה, זה עוד תוספת.

אופיר אקוניס: זה רק מדע וקהילה.

אופיר אקוניס: תוסיף את התקצוב למו"פים, את מדעניות לעתיד ואת דוכיפת.

אורי מקלב: צריך לציין – אנחנו עכשיו לא משחזרים את התחרות, אבל חברות גדולות כמו אינטל וכדומה לוקחות את הפלטפורמה של הפרסים האלה בניסיון לפתח את זה, וזה בשיתוף פעולה למשהו הרבה יותר מסחרי וישים.

אורי מקלב: חלק מהפרסים לתחרות שהיו שם, שזכו הצעירים האלה במחשבה של פיתוחי עתיד של אותן חברות ענק שמתעניינות בפיתוחים האלה.

אורי מקלב: זה לא רק נסיעה של נסיעה לארצות הברית כפרס, נסיעה לקיטנה באירופה, לשוויץ, זה לא רק זה אלא הרבה מעבר לכך, ומעבר לעידוד שיש בכל המגזרים, כולל המגזר הערבי, אנחנו נמצאים ביום הזה שאנחנו גם מציינים את השפה, אנחנו בסך הכול מציינים גם את הפעילות, ותודה רבה מראש על הפעילות של מחר.

יוסף ג'בארין: אני שמח שהשר הביע הבנה לצורך.

אופיר אקוניס: אני אבקש מאגף מדע וקהילה, מאבי ענתי, מהמדען הראשי, לעשות סקירה קצרה, תקציר מנהלים בערבית שיחולק – אתם רוצים רק לחברי הכנסת?

אופיר אקוניס: תפיצו את זה באתר משרד המדע.

אורי מקלב: חבר הכנסת ג'בארין וחבר הכנסת גנאים, המילים שאני יודע בערבית הן לא מתוך שלמדתי את השפה הערבית אלא מתוך שהסבים והסבתות שלנו דיברו ערבית שוטף.

אורי מקלב: לא זו אף זו – כשרצו שלא נבין, דיברו ערבית.

אורי מקלב: חבר הכנסת גנאים, בבקשה.

מסעוד גנאים: תודה.

מסעוד גנאים: ראשית אני מברך על קיום הדיון, כבוד השר.

מסעוד גנאים: גם בשטח אנחנו שומעים שיש שינוי ויש שיפור.

מסעוד גנאים: נכון, יש תחומים שחייבים להשקיע יותר בחוקרים הערבים, ביוזמות טכנולוגיות מדעיות בחברה הערבית.

מסעוד גנאים: אנחנו חיים בעידן הטכנולוגיה, בעידן ההי טק, בעידן המדע.

מסעוד גנאים: הקדמה של כל חברה נמדדת בסוף התחומים האלה.

מסעוד גנאים: נכון, אני כאיש חינוך חושב שאי-אפשר בלי עולם הערכים, כי בסוף אנחנו לא מכונות אלא בני אדם.

מסעוד גנאים: אני רוצה לומר רק שצריך להשקיע יותר בחינוך הטכנולוגי מגיל צעיר, כדי לגלות את החוקר של העתיד מגיל מוקדם וכדי לתמוך בו ולתת לו את כל הכלים כדי שיתפתח.

מסעוד גנאים: אין לי מה להוסיף על מה שאמר חברי יוסף ג'בארין, רק הערה בקשר לשפה – כבוד השר, כולם יודעים שהשפה הערבית בימי הביניים, כשהיו ימי חושך באירופה, היתה שפת הקדמה והתרבות בכל העולם, ועד היום יש מושגים ויש מילים של חומרים ושל כלים שהם באנגלית, נכון, או בלטינית או בגרמנית, אבל המקור שלהן הוא עדיין בערבית, כי היתה כאמור שפת התרבות והמדע בימים האלה.

מסעוד גנאים: תודה.

אופיר אקוניס: על זה נותר להגיד: ואללה.

אופיר אקוניס: זה נכון.

אופיר אקוניס: חבר הכנסת גנאים, אני למדתי ערבית מכיתה ד' עד סוף כיתה ח'.

אופיר אקוניס: היתה סדרה, ג'ארק אריבק, נדמה לי, ובכיתה ז'-ח' כבר בלי הסדרה, אלא רק דרך המורה, ומאוד נהניתי.

אופיר אקוניס: זה היה בגימנסיה הרצליה בתל-אביב.

אורי מקלב: מר יהודה קונפורטס, בבקשה.

<יהודה קונפורטס: שאלת הבהרה: האוריינות הדיגיטלית שדיברת עליה, זה מחליף את להב"ה?

<יהודה קונפורטס: זה חלק ממנה?

<יהודה קונפורטס: כי להב"ה בזמנו, היו עליות וירידות.

אורי מקלב: ועוד לפני שתענה – שאלה נוספת, בבקשה.

<גלעד פורטונה: גלעד פורטונה, מרכז שמואל נאמן.

<גלעד פורטונה: לא התייחסת בכלל למו"פ – זה לא הופיע בסקירה.

אורי מקלב: אדוני המנכ"ל, בבקשה תענה על שתי השאלות האלה בקצרה.

<גלעד פורטונה: ועוד הערה אחת: מנהל אגודת הגליל נמצא פה.

<גלעד פורטונה: אנחנו עשינו עליהם עבודה, ומצאנו שהמקום ראוי לגידול הרבה יותר גדול.

<גלעד פורטונה: אני מאוד ממליץ להגדיל את התקציבים שם.

<פרץ וזאן: אני רוצה אולי להתחיל מהשאלה האחרונה שנשאלה, לגבי שני המו"פים במגזר הערבי – אחד שפרעם ואחד בכפר קרעא.

<פרץ וזאן: בשני המו"פים האלה המשרד הקצה בשנה האחרונה רצועה של 2 מיליון ₪, שהם אך ורק לטובת המו"פים האלה, נגזר מחוץ לתחרות התקנה של התמיכה במו"פים, כלומר יש פה הקצאה של 2 מיליון ש"ח לשני המו"פים הללו, שהם מעבר לתקנה התחרותית.

<פרץ וזאן: יש פה בשורה לכיוון המו"פים הללו, ואני רוצה לומר בכלל בעניין המו"פים – בשנה האחרונה, כפי שצוין על-ידי השר, אנחנו הקצינו והעברנו תקציבים בשיא של כל הזמנים לכלל המו"פים, ובכלל זה המו"פים במגזר הערבי.

<פרץ וזאן: מקווים להמשיך את המגמה הזאת – יושבת פה גם נציגת משרד האוצר – גם בשנה הבאה, של עלייה מתמדת בתקציב המו"פים במגזר הערבי ובכלל במרכזי המחקר והפיתוח.

<פרץ וזאן: זה לעניין המו"פים.

<פרץ וזאן: לעניין האוריינות הדיגיטלית – התשובה לשאלה היא: לא מחליף.

<פרץ וזאן: אנחנו ממשיכים בכל אותם 30 סניפים שפועלים בהם היום בצורה טובה מאוד, כפי שצוין פה על-ידי השר.

<פרץ וזאן: פעילים מאוד, מצמצמים פערים דיגיטליים בחברה לאוכלוסיות מוחלשות, מבוגרים, מוגבלים וכל אוכלוסיות אחרות או בעלי מוגבלויות נהנים שם משירותים ובחינם בכל רחבי הארץ ובעיקר בפריפריה.

<פרץ וזאן: אבל החלטנו שזה לא מספיק.

<פרץ וזאן: 30 הסניפים הללו לא מספיק.

<פרץ וזאן: לכן הנחה השר להרחיב את השירות הזה.

<פרץ וזאן: הוצאנו כבר מכרז – הוא התפרסם בשבוע שעבר, מתוך מגמה להרחיב את השירות החשוב הזה במקסימום התקציב שאנחנו יכולים, בעוד 15 מיליון שקל בנוסף ל-30 מיליון שקל שמוקצים היום לנושא להב"ה.

<פרץ וזאן: כפי שנאמר, הכוונה שלנו היא למקם עוד שבעה סניפים, ובנוסף חמש תחנות ניידות, שישרתו ישובים מבודדים, ישובים קטנים שאין הצדקה אולי להקים שם סניף עצמאי, ולתת שירות בכל רחבי הארץ, גם למקומות שהיום אין בכלל נגישות ואוריינות דיגיטלית לאותן אוכלוסיות שנמצאות בישובים הללו.

<פרץ וזאן: זאת התוכנית.

<יהודה קונפורטס: אם לא המשרד עושה את זה, זה גורמי חוץ שזכו במכרז.

<פרץ וזאן: בהחלט.

<פרץ וזאן: המשרד לא עושה את זה על-ידי עובדי מדינה.

<פרץ וזאן: המשרד אחראי על זה, מפרסם את זה, קובע את הקריטריונים, קובע את תוכניות הלימודים, קובע את הכשרות המדריכים, קובע את כל מה שצריך לקבוע במכרז, ובסוף ספק חיצוני.

<פרץ וזאן: לגבי הנושא של לוויינות התקשורת – הנושא הזה הוא חשוב ביותר.

<פרץ וזאן: השר מינה ועדה בראשותי, בהשתתפות מנכ"ל משרד התקשורת, בהשתתפות מנהל מערכת הטילים של משרד הביטחון והלוויינות במשרד הביטחון, בהשתתפות מדענים ראשיים, מנהלים מדעיים, פרופסורים מהאקדמיה, בהשתתפות המל"ל.

<פרץ וזאן: עשינו מספיק דיונים, לדעתי, באוצר, והצגנו את זה גם, כפי שנאמר פה, בוועדת המדע, גם בוועדת המשנה של המדע.

<פרץ וזאן: קיבלנו ברכות על התוכנית, על ההצעה שהוצעה.

<פרץ וזאן: עשינו מספר דיונים באוצר.

<פרץ וזאן: אנחנו חושבים, ואנו מגובים בעניין הזה על-ידי כלל משתתפי הוועדה וגם על-ידי גורמים נוספים, שההצעה היא הצעה מצוינת.

<פרץ וזאן: צריך לתמוך בה כספית, ואני מקווה שזה יקרה, וזה חייב לקרות, כי התוכנית דיברה על תקופה של 12 שנים, שלושה לוויינים.

<פרץ וזאן: אנחנו אומרים: בואו נתחיל עם הלוויין הראשון, ואז נראה מה קורה הלאה.

<פרץ וזאן: אני מקווה, כפי שנאמר פה על-ידי השר – יש היום דיון בראשותו של שר המדע, שר האוצר על-מנת גם לדבר על הנושאים האלה.

<פרץ וזאן: לגבי המגזר הערבי, נכנסה לפה ד"ר סקי, וביקשה לעדכן – מנהלת מדעית בתחום מדעי הרוח במשרד – על מחקרים שנעשים גם במגזר, באוכלוסייה הערבית, לפיתוח האוכלוסייה הערבית, לקידומה.

<פרץ וזאן: ואם כבר מדברים על מנהלים מדעיים, משרד המדע הרחיב לאחרונה את כל המנהלים המדעיים שיש ברשותו, כך שהכלי הזה היום הורחב.

<פרץ וזאן: יושבת פה הד"ר שרון גור, יושב פה הד"ר משה בן-ששון מאיכות הסביבה, כך שהמשרד היום מלא במנהלים במדעיים בכל התחומים המדעיים הרלוונטיים בתחום כוח אדם.

<פרץ וזאן: הוא יודע לתת מענה לכל תחום ותחום מחקרי.

אורי מקלב: תודה, אדוני המנכ"ל.

אורי מקלב: גם ברכות והוקרה על כל מה שאתם עושים.

אורי מקלב: גם הזדמנות לך, כפי שהזכיר זאת השר.

אורי מקלב: בבקשה, עפר דורון.

<עפר דורון: כבוד השר, כבוד היושב-ראש, חברי כנסת.

<עפר דורון: אני מנהל מבת חלל, מפעל הלוויינים בתעשייה האווירית.

<עפר דורון: אני מאוד שמח על הפעילות שהתבצעה בחודשים שלאחר התפוצצות המשגר עמוס 6, שהיתה ממוקדת ומהירה, והובילה לסיכום שמאפשר לישראל להמשיך לקיים תוכנית לוויינות תקשורת לאומית מתוך הבנת החשיבות הלאומית האסטרטגית, כפי שעושה כל מדינה ברת יכולת לוויינית בעולם, עם תמיכה ממשלתית גדולה, שמאפשרת לקיים את הנושא הזה.

<עפר דורון: לצערי, מאז סוף דצמבר, אז פרסמה הוועדה את מסקנותיה, ועד עכשיו, חלפו שבעה חודשים, והלוויינים ממשיכים להסתובב סביב העולם.

<עפר דורון: הם לא עוצרים, והם לא מחכים לממשלת ישראל.

<עפר דורון: הלוויין החליפי, שהחליף את עמוס 6 בהחכרה, עליו משלמת חלל תקשורת הרבה מאוד כסף.

<עפר דורון: ומכיוון שלא נראה באופק פתרון, להערכתי בימים הקרובים ייצא מכרז בין-לאומי ללוויין התקשורת עמוס 8, שיחליף אותו, ובמכרז הבין-לאומי הזה יזכה, אני מניח, אחת החברות הבין-לאומיות, שעם תמיכת הממשלה הגדולה והיתרונות לגודל, תוכל לעמוד בלוחות הזמנים הקצרים ובתקציבים הדלים.

<עפר דורון: בזה עומד להיסתם הגולל על יכולת ישראל בלוויינות תקשורת.

<עפר דורון: אני אומר את הדברים באופן הכי ברור שאפשר.

<עפר דורון: אנחנו הבנו את המצב, החלנו בשבועות האחרונות לפזר את הצוותים שעמלו על התכן של עמוס 8, ואני מעריך שבתקופה המאוד קרובה נעצור את כלל הפעילות בנושא הזה.

<עפר דורון: פעילויות הרכש שהתחלנו, כבר עצרנו בנושא.

אורי מקלב: תודה.

אורי מקלב: הדברים ברורים.

אורי מקלב: אמרנו – אנחנו רואים את זה כצורך לאומי, אנחנו צריכים את זה כעדיפות לאומית.

אורי מקלב: גם הסכומים לא בשמיים; אלה סכומים פחותים ממדינות אחרות שעוזרות בנושאים האלה, שהן עצמן מתחרות, שלנו בעניין הזה, הן מתחרות, אבל מקבלות עזרה ממשלתית.

אורי מקלב: בבקשה, אדוני השר.

אופיר אקוניס: אני מאוד רוצה להתחבר לדבריו של עפר.

אופיר אקוניס: אני הגדרתי מסגרת זמן לקיום הפעילות של הוועדה.

אופיר אקוניס: הוועדה עמדה במסגרת הזמן.

אופיר אקוניס: היא הגישה לי את המסקנות, כפי שדיברנו, פחות משלושה חודשים לאחר שהקמתי אותה, וההקמה היתה מאוד-מאוד סמוך להתפוצצות של עמוס 6, שהיא טרגדיה איומה, שאינה תלויה בתעשיות הישראליות.

אופיר אקוניס: יש להבין את זה.

אופיר אקוניס: לא בלוויין עצמו כמובן ולא בכן השיגור.

אופיר אקוניס: כל אחד יודע בדיוק על מה אני מדבר, איפה היה השיגור ועל-ידי איזו חברה התבצע השיגור.

אופיר אקוניס: לדברים של עפר, אנחנו יודעים מה אנחנו צריכים.

אופיר אקוניס: אנחנו יודעים מה התעשיות צריכות, אנחנו יודעים מה מדינת ישראל צריכה, אנחנו יודעים מה אנחנו צריכים כדי לקיים פה באמת תקשורת זמינה ומהירה – אני מדבר על אינטרנט, אני מדבר גם על תקשורת לוויינים מכל סוג שהוא, שתיתן מענה גם לצרכים האזרחיים של ישראל וגם לצורכי הביטחון של ישראל.

אופיר אקוניס: לדאבון הלב, עד רגע זה – ודאי נשמע את עמדת משרד האוצר – לא קיבלנו עמדה ולא קיבלנו תשובה לגבי העניין הזה.

אורי מקלב: בקצרה, עו"ד עבאס עבאס, בבקשה.

<עבאס עבאס: תודה רבה, אדוני יושב-הראש.

<עבאס עבאס: שלום רב, כבוד השר.

<עבאס עבאס: אני עו"ד עבאס עבאס.

<עבאס עבאס: כפי שאתם יכולים לראות, אני אדם לקוי ראייה, ובזכות הטכנולוגיה הצלחתי להגיע להרבה הישגים – גם אקדמיים, וגם להיות יזם חברתי, ואפילו היום גם עסקי, כדי לקדם כל מיני פרויקטים.

<עבאס עבאס: אני רוצה לספר לכם בקצרה, ואז אפנה בשאלה לשר – מבחינתי, נגישות המידע היא קריטית.

<עבאס עבאס: לשמחתי, בזכות מיזם שקידמנו – קוראים לו ספריית אל-מנארה הבין-לאומית, פיתחנו אפליקציה ואתר אינטרנט, שמגיש מידע לאנשים עם מוגבלות בראייה או בקריאה, על-ידי טכנולוגיה של וידאו טלבוקס.

<עבאס עבאס: לשמחתנו, הוא היום המיזם הכי גדול במדינות ערב, ולראיה – בתחילת מאי זכינו בפרס הצטיינות מממשלת דובאי על תרומה לשפה הערבית ולקהילת הידע.

<עבאס עבאס: מה שאני מבקש לשאול את השר – כמה אתם כמשרד מקדמים את כל הנושא של נגישות המידע, במיוחד לאנשים עם מוגבלות, שזה תחום מאוד חשוב.

<עבאס עבאס: אגב, יש תקנות מחייבות – תקנות נגישות השירות, סעיף 35.

<עבאס עבאס: לצערי, אין עדיין הרבה הטמעה לתקנות הללו.

<עבאס עבאס: אני חושב שחשוב מאוד לקדם יוזמות בתחום – זה גם מיזם שאנחנו רוצים לקדם – בתחום האפליקציות, שמטרתן קידום הנגישות ושילוב אנשים עם מוגבלות.

<עבאס עבאס: אנחנו מפתחים אפליקציה שקוראים לה איזי נאז- - -

אורי מקלב: אם אתה מדבר על התאמות, פיתוח לאומי – הוא נותן את זה.

אורי מקלב: גם השר ודאי יסכם, שבנושא הזה מחקרים יש; הבעיה היא יותר יישומית, והמשרדים הרלוונטיים – אבל תבדקו את זה.

אורי מקלב: בבקשה.

<עבאס עבאס: חשוב לנו לפתח גם אפליקציות שיהיו לא רק לאנשים עם מוגבלות אלא גם מותאמות תרבותית מבחינת הסביבה הערבית.

<עבאס עבאס: לכן חשוב לתמוך בסטארט אפיסטים מהחברה הערבית, ונשמח מאוד אם יוכלו שתהיה פחות בירוקרטיה, כי לעבוד מול משרד ממשלה- - -

אופיר אקוניס: לגבי זה אני תומך תמיכה מוחלטת.

אופיר אקוניס: פחות בירוקרטיה – קיבלת את הסכמתי.

אורי מקלב: תודה רבה, עו"ד עבאס עבאס.

אורי מקלב: גם דיברנו, שכשמדברים על השפה הערבית, זה לא רק תרגום; תרגום לא נותן את המשמעות, אלא צריך שיהיה מישהו שמבין את השפה התרבותית, הסלנג, המדובר.

אורי מקלב: תרגום, התברר לנו שלא נותן את המענה הנכון, ואני רוצה לציין, עו"ד עבאס עבאס, שגם בדיון האחרון או אחד לפני האחרון שהיה אצלנו בוועדה, ציינו שמתוך בעלי המוגבלויות, העיוורים הם הכי פחות משולבים על אף הכישורים שלהם והיכולות שלהם, במיוחד גם בנושא הטכנולוגי – הם לא יכולים להשתלב, והם האחוז הכי נמוך שמשתלבים מתוך בעלי הצרכים המיוחדים בגלל ההתאמות שלהם.

אורי מקלב: מיכל, בבקשה.

<מיכל רעות גלברט: מיכל גלברט, מאגף התקציבים, משרד האוצר.

אורי מקלב: ביקשת להתייחס באופן כללי, אבל במיוחד ללווייני התקשורת.

<מיכל רעות גלברט: קודם כל, תקציב המשרד גדל באופן מאוד משמעותי בשנים האחרונות.

<מיכל רעות גלברט: אם הוא עמד לפני שנים בודדות על 150 מיליון שקלים, עכשיו ב-2018 הוא מגיע לתקציב של חצי מיליארד שקל, כלומר השינוי פה מאוד משמעותי.

<מיכל רעות גלברט: בתקציב האחרון ניתן גידול של 110 מיליון שקל יחסית לתקציב הקודם, לכלל פעילויות חדשות – גם סל מדע שהוזכר, הרחבה של אהב"ה, המו"פים האזוריים, כלומר באמת פעילות מאוד ענפה, שגדלה מאוד.

אורי מקלב: אין ספק.

אורי מקלב: אנחנו מברכים על כך.

<מיכל רעות גלברט: אני חושבת שאחד התפקידים המרכזיים של משרד המדע והטכנולוגיה הוא נושא של צמצום פערים במדע והטכנולוגיה בחברה.

<מיכל רעות גלברט: מאוד שמחתי לראות את העלייה בתקציבים שיש למגזר המיעוטים, אבל שוב, בגלל שהתפקיד הוא צמצום פערים, אחד התפקידים של המשרד, הייתי רוצה לראות את האחוז הזה אפילו עולה, כי אם היום האחוז באוכלוסייה, 25% של הצעירים, לדעתנו, יש בכך חשיבות מאוד גדולה, ללכת, והחשיבות של עוד קיטנה או עוד חוג במגזר הערבי לעומת קיטנה או חוג בתל-אביב או ברמת גן, בעצם מה שמדינת ישראל תרוויח, יהיה שונה.

אורי מקלב: מילה לנושא תקשורת הלוויינים.

<מיכל רעות גלברט: לגבי תוכנית החלל.

<מיכל רעות גלברט: קודם כל, חשוב לומר שתקציב תוכנית החלל עומד על 80 מיליון שקל בשנה הבאה.

<מיכל רעות גלברט: זה גידול מאוד משמעותי ממה שהיה פה בעבר.

אורי מקלב: דיברנו על 80, 85 מיליון שקל, שזה צריך להיות כתוכנית חירום.

<אבי בלסברגר: זה לא בדיוק גידול.

<אבי בלסברגר: מאז ההחלטה של הממשלה להקציב תקציב לסוכנות החלל, התקציב קפוא.

<מיכל רעות גלברט: אגיב.

<מיכל רעות גלברט: יש כאן נכונות של הממשלה עם המשרדים השונים – בכללם גם משרד הביטחון, משרד האוצר, משרד המדע, לשים לפחות את אותו תקציב שהיה על עמוס 6, שזה הלוויין הקודם ששוגר.

<מיכל רעות גלברט: צריך להבין שהבנייה של הלוויין החדש היא בנייה של לוויין שהוא קטן יותר, בעלויות שהן יותר מצומצמות, ולמרות זאת המשרדים מוכנים לשים אותו היקף תקציבי.

<מיכל רעות גלברט: משום מה, מדובר פה על גידול בהיקף התקציבי, למרות שהלוויין הוא קטן יותר, וזה משהו שנמצא בדיונים בין משרד המדע לבין משרד האוצר, כדי להבין את הפערים האלה.

<מיכל רעות גלברט: כספים שהיו אמורים לחזור מהביטוח עבור שיגור הלוויין- - -

אורי מקלב: לא ניכנס פה לדיון המקצועי.

אורי מקלב: אני מניח שיש תשובות בעניין הזה, אבל אנחנו מבטאים כאן – העלינו את זה בדיון, והנושא הוא גם ציבורי וגם לאומי.

אורי מקלב: לכן זה צריך לקבל משנה תוקף.

אורי מקלב: כפי שאתם יודעים, בהשקעה שלכם בתקציב משרד המדע והטכנולוגיה, שהמכפיל בהשקעה במשרד המדע הוא גבוה מאוד.

אורי מקלב: השקעה במדענים צעירים כדוגמה, מביאה – המכפיל הוא גבוה, ואתם אנשים מקצועיים, יודעים את זה.

אורי מקלב: גם בנושא הזה רואים בו נושא לאומי אבל גם נושא ציבורי, וגם החשיבות הגדולה מאוד.

אורי מקלב: המנכ"ל, משפט.

<פרץ וזאן: סוגיית הביטוח נבחנת.

<פרץ וזאן: אם יתקבלו כספים מהביטוח, כמובן שהם יירדו מסך כל העלות שיש בקשה ללוויין – זה דבר אחד.

<פרץ וזאן: מדובר על 100 מיליון שקל.

אורי מקלב: יש ספק?

<פרץ וזאן: יש מצב שהכסף הזה יתקבל מהביטוח בסכום של כ-100 מיליון.

<פרץ וזאן: דיברת על כך שכל המשרדים מוכנים לשלם אותו סכום ששילמו עבור עמוס 6, אבל האם האוצר מוכן לשלם אותו סכום שהוא שילם – זו השאלה.

אורי מקלב: נקבל את התשובות הללו.

אורי מקלב: בכר עואודה, מנהל המו"פ בגליל, בבקשה.

<בכר עואודה: ראשית, אני רוצה להודות לצוות המקצועי של משרד המדע ותנאי ראש מחלקת מדע וקהילה, וענת, שמלווים אותנו המון זמן.

<בכר עואודה: כמובן, למנכ"ל שביקר אצלנו, המדען הראשי, כבוד השר, שנפגשתי אתו.

<בכר עואודה: אני חושב שיש התרחבות של פעילות המשרד.

<בכר עואודה: הפעילות מבורכת.

<בכר עואודה: התקציב גדל, בחמש השנים האחרונות אנחנו עדים לכך.

<בכר עואודה: אני רוצה לשים את הדגש על כמה דברים שאני חושב שראוי להתייחס אליהם.

<בכר עואודה: אמנם התקציב גדל, אבל אין התעמקות בדברים שאנחנו עושים.

<בכר עואודה: משרד המדע מכסה יותר שטחים, יותר מקומות, אבל הוא לא מייצב מקומות שקיימים באופן רציני.

<בכר עואודה: תרשה לי להתייחס לנושא של המו"פ ומרכזי המחקר הערביים.

אורי מקלב: ב-12:30 צריכים לסיים – יש ועדה אחרת, והשר גם צריך לסכם, אני צריך לומר מילה, אז תנסה- - -

<בכר עואודה: אז נכון, קיבלנו קצת יותר כסף השנה, אבל זה כסף שנאבקנו עליו חמש שנים, עד שבא משרד האוצר וראה במו עיניו, אמר שזה המקום הכי יפה בחברה הערבית, ושכאן יש פוטנציאל.

<בכר עואודה: הוגשה תוכנית מקיפה של כל אזורי הגליל, עם שמואל נאמן, ועל בסיס התוכנית הזו נאמר שאולי צריך להשקיע בנו, להכיר בנו כמרכז מו"פ אזורי מרכזי בגליל.

<בכר עואודה: התוכנית הוגשה על 5 מיליון שקל.

<בכר עואודה: בדיונים אולי, פלוס מינוס, ירד ל-4 מיליון שקל.

<בכר עואודה: בסוף מה שקיבלנו זה 2 מיליון שקל ל-2 מו"פים שאנחנו צריכים להתחרות עליהם.

<בכר עואודה: נכון, זה נותן לנו אוויר, אבל זה לא מקדם אותנו למקום שאנחנו רוצים לתרום לחברה, ואני מדבר על אגודת הגליל לפחות, שהקימה עד עכשיו שבעה סטארט אפים – אחד מהם זה חברת אינזימוטק, שהונפקה בנאסד"ק ב-650 מיליון דולר.

<בכר עואודה: התרומה שלנו לחברה ולמדינה היא כל כך גדולה, ומה שאנחנו מבקשים הוא קטן.

<בכר עואודה: הפוטנציאל קיים, אבל אנחנו לא מבקשים- - -

אורי מקלב: יש לכם היכולות – אני אשקף את דבריך – יש לכם פוטנציאל, וגם באופן מעשי, וגידול התקציב, לא בדברים דרמטיים, יכול לשנות את כל פני התמונה, מה שאתם מסוגלים לעשות.

<בכר עואודה: דיבר כבוד השר על 15 תלמידים שעושים פעילות חינוכית במשרד המדע.

<בכר עואודה: אגודת הגליל לבד עושה בחברה הערבית 5,000 כל שנה.

<בכר עואודה: 5,000 תלמידים עוברים פעילות מדעית, לא בקיטנות.

אורי מקלב: זה מספר מרשים.

<בכר עואודה: אנחנו נציג למשרד המדע, שעושים את זה לפעילות יזמית חברתית, 5,000 תלמידים כבר מ-98', עם קשיים תקציביים וכספיים אדירים.

<בכר עואודה: מה שאני מבקש, אם רוצים לקדם את הפריפריה בחברה הערבית, להתייחס אלינו כמרכז שראוי לפעילות מיוחדת, ויש תוכנית שהוגשה.

אורי מקלב: תודה.

אורי מקלב: 60 שניות מד"ר אביטל ביר, בבקשה.

<אביטל ביר: שלום.

<אביטל ביר: רציתי רק להכניס לתודעת המשרד גם את הנושא של מחקרים קליניים בישראל.

<אביטל ביר: מחקרים קליניים – אגב, חוצי מגזרים, חוצי אוכלוסיות, מכניס טכנולוגיות חדשות, תרופות חדשות ומנוף צמיחה כלכלי מאוד משמעותי.

<אביטל ביר: זה נושא שנדון בכמה משרדים, ואני חושבת שחשוב לציין אותו כסוגיה מאוד חשובה בישראל.

<אביטל ביר: בעולם – אנחנו יודעים שיש רגולציה לא פשוטה בישראל, אבל אנחנו עדיין במקום מאוד מרכזי בעולם בכלל.

אורי מקלב: תודה.

אורי מקלב: כבוד השר.

אופיר אקוניס: קודם כל, אני מודה לכם על הדיון המרתק הזה והחשוב.

אופיר אקוניס: כל ההערות שהושמעו פה, כפי שהיה, אדוני היושב-ראש, בישיבות קודמות, תבואנה לידי ביטוי בפעילויות שהמשרד יעשה או בהצעות שהיו פה – גם לגבי השפה הערבית, גם לגבי עניין נגישות השירות, לפי החוק, כפי שצריך להיות.

אופיר אקוניס: נעשה את כל הדברים הללו, נרכז אותם, ונקדם את כל ההערות.

אופיר אקוניס: לגבי הדברים הנוספים שהעירו פה חלק מחברי הכנסת, בקצרה, למרות שהם לא נמצאים – לגבי רחפנים, אכן זו טכנולוגיה מתקדמת מאוד-מאוד, עם פיתוחים יוצאים מגדר הרגיל שמתקיימים בישראל.

אופיר אקוניס: בישראל יש רגישויות, כידוע לכם, שאין במדינות אחרות.

אופיר אקוניס: מה לעשות.

אופיר אקוניס: זו המציאות שהאזור כופה עלינו.

אופיר אקוניס: יש דברים רגישים, שלא המקום לפרט אותם, ובאמת בעניין זה משרד הביטחון וגורמי ביטחון אחרים אמונים עליהם ומובילים אותם, ואנחנו, ככל שאנו יכולים, משתלבים במו"פ, במחקר ופיתוח אבל לא בעניין זה.

אופיר אקוניס: לכן הכתובת היא משרד הביטחון.

אופיר אקוניס: לגבי תמיכה בסטארט אפים שאתה ציינת, התמיכה בסטארט אפים ישירות – הכתובת היא רשות החדשנות, שבמשרד הכלכלה.

אופיר אקוניס: אנחנו יכולים וגם תומכים בתקציבי שיא של כל הזמנים במרכזי המחקר והפיתוח.

אופיר אקוניס: לגבי לווייני תקשורת והסכומים שהוצגו על-ידי משרד האוצר, יופי – 80 מיליון זה הפעילות השוטפת של סוכנות החלל.

אופיר אקוניס: אנחנו מדברים טרגדיה ספציפית שהתרחשה עם שיגורו או חוסר שיגורו של הלוויין עמוס 6.

אופיר אקוניס: לכן נדרש טיפול מיוחד.

אופיר אקוניס: אתן דוגמה קטנה – לדאבון הלב, צינור של קצא"א התפוצץ בסמוך לעברונה.

אופיר אקוניס: לא אמרו: זה התקציב השוטף – אני הייתי אז סגן השר הממונה על הגנת הסביבה.

אופיר אקוניס: הבאנו תקציב נוסף של 17 מיליון שקל, שמשקם את שמורת עברונה, החלטנו על פתיחת חוף קצא"א לציבור.

אופיר אקוניס: אני שמח שהוא נפתח בשבוע שעבר על-ידי אחרים, אבל זה הוחלט אז, כלומר לא כל דבר הוא בתוך השוטף; יש דברים שאינם בין השוטף.

אופיר אקוניס: דבר חדש שאנחנו עומדים להשיק אצל המדען הראשי.

אופיר אקוניס: בשנה-שנתיים האחרונות יש גם קריאת תיגר על הזיקה שבין העם היהודי לבין ארצו ההיסטורית.

אופיר אקוניס: אני חושב שבמסגרת - וזאת המדיניות שביקשתי מהמדען הראשי לעשות ומהמנכ"ל.

אופיר אקוניס: למשל, אם אנחנו משיקים מחקר בנושא מורשת ירושלים בתחום הארכיאולוגיה כדי לבטל באופן מדעי ומקצועי את היוזמות ההזויות, כפי שהיתה היוזמה לפני שלושה ימים באונסק"ו לגבי מערת המכפלה, כי לדברים האלה צריכים גם הוכחות חותכות וברורות, אם מישהו לא מבין, כאשר הוא קורא את ספר הספרים.

אופיר אקוניס: אני בכלל, אדוני היושב-ראש, אם יורשה לי, חושב שהגיע הזמן שהממשלה והכנסת יקיימו דיון נוקב ויסודי בשאלת ההתנתקות מארגון אונסק"ו.

אופיר אקוניס: הארגון הזה הפך לארגון אנטי ישראלי מובהק, אנטי יהודי מובהק.

אופיר אקוניס: הם יחזרו שוב ושוב על הבדיות והשקרים שלהם, ואנחנו צריכים לשים לזה קץ, והמלצתי, פשוט לנתק מגע מהארגון הזה.

אופיר אקוניס: לגבי שאר הדברים, ודאי ראיתם את הפעילות, ואני שמח על הפידבקים החיוביים גם מהמגזר הלא יהודי, ודאי מהמגזר היהודי על המהפכה שמתקיימת במגזר המדע בשנתיים האחרונות.

אורי מקלב: תודה, אדוני השר.

אורי מקלב: אנחנו חייבים כבר למיקי זוהר, שאמור לנהל ועדה אחרת.

אורי מקלב: תודה על הסקירה המאלפת, אדוני השר.

אורי מקלב: הכושר הרטורי שלך משתלב עם התוכן הרב שאתה משיק.

אורי מקלב: אני גם מתנצל בפני חברת הכנסת בוקר שלא הצלחנו לשמוע את דבריך, אבל בטח מיקי ייתן לה בוועדה שלו...

אורי מקלב: ודאי שהדוברים שיקפו פה גם הערכה וגם נושאים על סדר-היום כמו הנושאים של הפערים החברתיים, נושאים חשובים מאוד.

אורי מקלב: צריך לשים על זה דגש, הנושאים של הבירוקרטיה למדענים צעירים, שבשלב המעשים משקיעים הרבה, ואנחנו צריכים אחרי זה ביישום, הנושא שנתקלים בקשיים, הנושא של לוויינות תקשורת.

אורי מקלב: זה נמצא על פתחך.

אורי מקלב: אנחנו שותפים בנושא הזה מול האוצר, הנושא של מרכזי המחקר, המו"פים למיניהם, שצריכים ודאי – נושא התקציב הוא מאוד חשוב.

אורי מקלב: חשבנו שנסיים את זה הרבה יותר מהר.

אורי מקלב: נגענו בקצה המזלג.

אורי מקלב: אנחנו רואים שהסקירה הדו-שנתית שלך, אולי צריך לעשות את זה תלת-שנתי, כי אני רואה שהנושאים – אנחנו לא מצליחים, כולל הנושא שרצינו לדבר עליו, של חוק לציון יום המדע הלאומי ולא רק הצעת מחליטים – גם את זה נשאיר לדיון הבא.

אורי מקלב: תודה רבה, הישיבה נעולה.